Vietnamilainen keittiö - VERKKORUOKAKURSSI | Uusimaa\nVietnamilainen keittiö - VERKKORUOKAKURSSI\n23.03. klo 17:00\n23.03. klo 19:00\naasialainen keittiö, avoin kaikille, etäopetus, maksullinen ruokakurssi, ruokakurssi, verkkoruokakurssi\nVietnamin ruokakulttuuri on runsas ja monipuolinen. Sen keittiö on yhdistelmä itämaisia raaka-aineita ja useiden eri keittiöiden vaikutteita. Tuoreet raaka-aineet, runsas yrttien käyttö ja maukkaat kastikkeet antavat ruoille valloittavan tuoksun ja maun. Kurssilla on luvassa raikkaita ja mausteisia vietnamilaisia herkkuja, kuten pho-keittoa ja riisipaperirullia.\nVerkkoruokakurssi järjestetään tiistaina 23.3.2021 klo 17.00–19.\nOpettaja lähettää ennen kurssia ruokaohjeet, ostoslistan, etäkurssilla käytettävän linkin ja ohjeet verkkokurssille osallistumiseen.\nKurssi-ilmoittautuminen sulkeutuu kolme arkipäivää ennen kurssia.\nVietnam-verkkoruokakurssi (hinta marttajäsenille) 25 €\nVietnam-verkkoruokakurssi (hinta ei-marttajäsenille) 30 €


Kolmas kirja taskussa: huhtikuuta 2017\nPoissa silmistä, poissa mielestä - kunnes se ilmestyy spontaanisti kirjaston hyllyyn useampana kappaleena :P\nOlin oikeastaan jo unohtanut Kerstin Gierin unikävelytrilogian, kun sitten törmäsin tähän viimeiseen osaan kirjastoreissulla. En ihan täsmälleen muistanut, missä mentiin, kun toisen osan lukemisesta on ehtinyt vierähtää aikaa ja aika monta muuta seikkailua. Nopeasti pääsin kuitenkin taas kärryille ^^\nAnabel on vapaalla jalalla ja paasaa demonistaan, johon Liv, Henry ja Grayson eivät halua uskoa. Akuuteimpana ongelmana kolmikolla on Arthur, josta on tullut varsin häikäilemätön kelmi. Arthur livahtaa viattomien oppilaiden ja opettajien uniin ja aiheuttaa kaaosta koulussa ilmeisesti silkkaa ilkeyttään ja näyttämisenhaluaan. Livin ystävineen täytyy pysäyttää Arthur ennen kuin joku satuttaa itsensä pahasti, mutta voivatko he luottaa sekavaan Anabeliin?\nPidän Gierin positiivisista ja hupsuista hahmoista; Livin pikkusisko Mia on mahtava tyyppi ja yhdessä siskokset tarjoavat hauskoja kohtauksia. Romanssien suhteen Henry on jättänyt minut alusta asti kylmäksi. Hän tuntuu jotenkin tosi jäykältä ja tylsältä kaverilta. Pidän paljon enemmän Graysonista <3\nNyt Liv kauhistuu omaa kokemattomuuttaan; hän on neitsyt ja Henryllä on ollut vaikka kuinka monta tyttöystävää. Livin hätäinen möläytys aiheuttaa sitten kaikkea hauskaa. Lisätään yhtälöön vielä naapuriin muuttava Mat - Florencen lapsuudenihastus - ja Graysonin entinen tyttöystävä Emily ja lopputuloksena on todella huvittavaa teinidraamaa :D\nOikeastaan seurasin paljon kiinnostuneempana Livin itsetuntopulmia ja hätävalheiden seurauksia sekä kaikkia muita suhdesotkuja kuin sitä varsinaista taikaongelmajuonta :P\nPahin ongelmani tämän sarjan kanssa on ollut, että se unissakävelyjuttu kuulostaa niin hirveän epämääräiseltä ja jotenkin liian ihmeelliseltä. Perinteinen miekka ja magia -meininki uppoaa minuun paljon paremmin :P\nTunnisteet: Kerstin Gier, nuorten fantasia\nLähettänyt Elviira klo 8.16 Ei kommentteja:\n"The Midnight Star" päättää Marie Lun Young Elites -trilogian ja spoilaan taas röyhkeästi aiempia kirjoja "The Young Elites" ja "The Rose Society".\nAdelinasta on tullut Valkoinen Susi, pelottava ja vihamiehiä keräävä valloittajakuningatar, jolla on takanaan inkvisiittorien epäluotettava armeija. Salamurhayrityksiä tulee tasaiseen tahtiin ja sisaren pakeneminen hiertää Adelinaa. Adelinan oma illuusiovoima ujuttaa vainoharhaisia ajatuksia hänen päähänsä ja Adelinan on yhä vaikeampaa erottaa todellisuus harhoista. Magiano seisoo Adelinan rinnalla, mutta uskaltaako tyttö luottaa varkaaseen?\nAdelina ei ole ainoa, jolla on ongelmia kykynsä kanssa; jokainen Eliitti joutuu pikku hiljaa omien voimiensa uhriksi. Raffaele tajuaa, että raja kuolleiden ja elävien maailman välillä on särkymässä. Raffaele tarvitsee Adelinan ja muiden Eliittien apua tai koko maailma on vaarassa.\nHieno päätös tälle sopivan hurjalle nuortenfantasiasarjalle. Toimintaa ja vauhdikkaita tempauksia riitti ja maailma ja Eliittien voimien aiheuttamat ongelmat olivat oikeasti jännittäviä. Romanssin suhteen... Ei mennyt ihan niin kuin olisin voinut arvata, mutta tykkäsin! <3\nLähettänyt Elviira klo 14.45 Ei kommentteja:\nRobert Jordanin Ajan Pyörän kanssa olen päässyt jo kirjaan numero yksitoista, "Knife of Dreams".\nEgwene on Elaidan vankina ja Aes Sedain keskuudessa on sellaisia juonia ja petoksia, etten osaa sanoa, tipahdinko kärryiltä jo pari tuhatta sivua sitten.\nKuolleita näkyy siellä sun täällä kävelemässä, mikä enteilee Viimeisen Taistelun lähestymistä.\nFaile on edelleen häijyjen Aieleiden vankina ja Perrinillä on jännittäviä suunnitelmia hänen vapauttamisekseen - suunnitelmaan kuuluu seanchanilaisia!\nMat matkustaa torailevien Aes Sedain kanssa ja kosiskelee samalla Tuonia, mikä on aina yhtä hyvää viihdettä :D Ja sitten Thom näyttää Moirainen kirjeen, mikä sai minun sydämeni hakkaamaan innosta O.O\nJordan lisäilee tekstiinsä rasittavuuteen asti kaikkia juonen kannalta epäolennaisia yksityiskohtia, mutta entisenä (ja nykyisenä) hevoshulluna nautin siitä, miten hän uhraa sivutilaa uusien ja vanhojen ratsujen kuvailuun. Näissä osioissa en koskaan huokaile kärsimättömästi ^^\nEdellisestä osasta kolme neljäsosaa oli todella turhauttavaa ja puuduttavaa luettavaa, kun mikään asia ei edennyt mihinkään suuntaan. "Knife of Dreams" oli puolestaan täyttä asiaa alusta loppuun ja todisti kyllä, miksi tämä sarja on niin kehuttu ^^\n"Knife of Dreams" jäi viimeiseksi Jordanin kirjoittamaksi kirjaksi ja seuraavat kolme kirjaa ovat Brandon Sandersonin viimeistelemiä. (Jos ymmärsin oikein, näistä kolmesta viimeisestä kirjasta piti tulla vain yksi opus, mutta tarina vähän venähti.)\n"Knife of Dreams" jätti asiat taas kaikin puolin herkullisiin kohtiin ja odotan nyt jännityksellä, miten Sandersonin käsi vie tämän huikean tarinan loppuun O.O\nLähettänyt Elviira klo 14.59 2 kommenttia:\nLähettänyt Elviira klo 17.37 Ei kommentteja:\nLähettänyt Elviira klo 19.09 Ei kommentteja:\nNimestä voi arvata, että tartuin seuraavaan Kate Danielsiin heti kun edellinen loppui. Onneksi olin fiksuna kirjafriikkinä hamstrannut "Magic Shiftsin" valmiiksi hyllyyn odottamaan. Tämä sarja on niin loistava, että kaksi osaa jaksaa hyvin ahmia putkeen!\nKate ja Curran ovat jättäneet Lauman ja yrittävät nyt sopeutua rauhalliseen lähiöelämään. (Curranin ja naapureiden kohtaamisista seuraa kaikenlaista hauskaa.) Raha-asiat vaativat hieman järjestelyä ja Lauman uusi johtaja Jim tarjoaakin Curranille palkkamiekkojen kiltaa, jonka asiat ovat ikävä kyllä syöksykierteessä alaspäin. Palkkasoturit ovat tympeää joukkoa, mutta Curran kaipaa haasteita.\nSitten Katen ja Curranin ystävä Eduardo katoaa mystisesti ja kaupungissa alkaa taas riehua ihmeellisiä olentoja. Myös Katen isä ilmestyy paikalle vaatimaan perhepäivällisiä...\nVauhtia ja huumoria tiiviissä paketissa. Pidän siitä, miten Andrews hyödyntää vähän eksoottisempaakin mytologiaa tarinoissaan. Tällä kertaa tutustumme muun muassa persialaisiin yksisarvisiin O.O\nSeuraavaa kirjaa joudun nyt odottamaan tarkemmin määrittelemättömän ajan ja olenkin tässä jo harkinnut Ilona Andrewsin muiden sarjojen metsästämistä...\nLähettänyt Elviira klo 22.52 Ei kommentteja:\nLähettänyt Elviira klo 22.53 Ei kommentteja:\nMarie Lun "The Young Elites" tempaisi alun kangertelun jälkeen mukaansa ja jätti tarinan todella pahasti kesken. Onneksi jatko-osa "The Rose Society" odotti nätisti lähikirjaston hyllyssä ja pääsin oitis jatkamaan Adelinan seikkailua.\nEn yleensä jaksa varoitella, mutta saatan spoilata "The Young Elitesiä" pahastikin eli jos et ole vielä kirjoihin perehtynyt, kannattaa lopettaa lukeminen.\nAdelinan söhläämisen jälkeen Dagger Society heitti tämän pellolle. Katkera ja kostonhimoinen Adelina etsii nyt sisarensa kanssa yliluonnollisia kykyjä saaneita malfettoja. Adelina aikoo muodostaa oman armeijan näistä nuorista ja syöstä kieron kuningattaren ja tämän inkvisiittorit vallasta. (Adelina kun on lapsesta asti haaveillut kuningattaren asemasta...)\nDagger Societyn jäljelle jääneet jäsenet ovat paenneet Beldainiin malfettokuningatar Maeven luokse. Maeven kyky on palauttaa kuolleet henkiin, vaikka henkilö ei tämän jälkeen olekaan aivan ennallaan. Nyt Maevella on suuria suunnitelmia Kenettran valtaistuimen suhteen.\nJa sitten Raffaelelle selviää jotain pelottavaa malfettojen voimien seurauksista...\n"The Rose Society" oli yllättävän hurja ja synkkä nuortenkirjaksi. (Tai sitten olen vain lukenut niitä lällyjä kirjoja.) Meno oli välillä yhtä jännittävää kuin Martinin Tulen ja jään laulussa! Yleensä sekä nuorten että aikuisten fantasiakirjoissa voi luottaa siihen, että sankarit voittavat pahikset ja elävät elämänsä onnellisina loppuun asti, mutta nyt en uskaltanut etukäteen uskoa mitään. Odotin vain, että kuka hahmoista saa tikarin selkäänsä. Hahmot olivat ihanan monipuolisia ja pidin erityisesti siitä, ettei Adelina ollut mikään kirkassilmäinen partiotyttö vaan rehellisesti vallan- ja kostonhimoinen. Loppuratkaisu oli mielestäni kaikkea muuta kuin kliseinen - ainakin, jos on lukenut samoja ruusunpunaisia fantasiasatuja kuin minä :D


Kesällä Microsoft tunnusti pohtineensa SAPin ostamista. Ja valtausdraaman keskelläkin Oracle myönsi katselleensa myös BEA Systemsin, Siebel Systemsin ja Lawson Softwaren perään.\nEikä ohjelmistoala ole fuusioitumisintonsa suhteen mitenkään poikkeuksellinen. Esimerkiksi tämän vuoden aikana yhdysvaltalaisoperaattoreiden markkinakenttä on muuttunut lähes kokonaan, kun heti Cingularin ja AT&T Wirelessin sulautumisen toteuduttua Sprint ja Nextel ilmoittivat yhdistyvänsä.\nNiinpä Symantecin miljardisuunnitelmat Veritaksen ostamisesta eivät tulleet maailman tietoisuuteen yllätyksenä. Vaikka tämän liiton solmiminen näyttääkin sujuvan huomattavasti kivuttomammin kuin Oraclen ja PeopleSoftin synnytys, ei yhdistyminen pitkällä tähtäimellä tule olemaan mutkatonta.\nSymantecilla kun on edessään suuri muutos tietoturva-asiantuntijasta isojen yritysten tietojärjestelmien ylläpitäjäksi ja suojaajaksi.\nVaikeampaa kuin arvataan\nYleensäkin kahden erilaisen organisaation yhdistäminen ja päällekkäisten toimintojen karsiminen on keskimääräistä hankalampi tehtävä yritysjohdolle.\nJokin kuitenkin ajaa suuriakin ohjelmistoyrityksiä yhdistymään ja useassa tapauksessa se jokin on asiakaskunnan kasvattamisen tarve. Monella yrityksellä kun suuri osa myyntituloista syntyy nykyisiltä asiakkailta saatujen lisätilausten, päivitysten ja palvelusopimusten kautta.\nMitä suurempi asiakaskunta, sitä suuremmat lisätulojen mahdollisuudet.\nAsiakaskunnan kasvattaminen oman myyntityön avulla on kuitenkin rankkaa työtä. Potentiaalinen asiakas on ensiksi saatava vakuuttuneeksi tarjotun tuotteen erinomaisuudesta kilpailijan tarjoomuksiin verrattuna.\nEikä tämä aina riitä, vaan päälle on vielä lätkäistävä jotain ekstraa, kuten tuntuva alennus tai ilmainen asennus- ja palvelusopimus.\nYritysoston kautta asiakaskunta kasvaa kertarysäyksellä. Ja jos oikein onnistaa, kaupan mukana saattaa vielä tulla jokin hyvä tuotekin ja joukko pätevää henkilökuntaa. Helppoa, vai mitä?\nSiis kuka ostaa kenet?\nMonet ovat sitä mieltä, että viimeaikojen fuusiokuume ei päättynyt Symantecin lehdistötiedotteeseen. Arvuuttelun kohteena onkin lähinnä ketkä ovat kaupan osapuolina.\nVedonlyöjien ostajasuosikkeja ovat Microsoft ja IBM, joille kummallekaan ei käteisen riittäminen ole ongelma. Microsoftilla ongelmana on lähinnä liika käteinen, vaikka se onkin jo jonkin aikaa yrittänyt siirtää varoja osakkailleen ennätysosinkojen avulla. Kassassa on silti edelleen noin 30 miljardia kahisevaa, jolla ostaisi yrityksen jos toisenkin.\nOstettavien puolella BEA ja Siebel ovat saaneet jo liiaksikin huomiota. Onneksi BEAlla näytetään ymmärretyn kuinka näihin ainaisiin ostohuhuihin pitää suhtautua.\nViimeaikaisessa lehtihaastattelussa yrityksen edustaja kuittasi spekuloinnit toteamalla, että asiakkaiden lisäksi heitä näyttävät nykyään rakastavan myös heidän kilpailijansa.\nOracle on korvannut ostamansa PeopleSoftin neljä johtajaa omalla väellään. Jo aiemmin PeopleSoftilta lähti yhtiön perustaja ja pääjohtaja Dave Duffield. 3.1.2005 9:17 Lue lisää ›\nOraclen ja PeopleSoftin välinen kädenvääntö on kestänyt jo niin pitkään, että siitä jaksavat olla kiinnostuneita enää lähinnä yritysten osakkeenomistajat. Ja ehkä muutama yli-innokas taloustoimittaja. 3.12.2004 9:07 Lue lisää ›\n(San Francisco) Oraclen toimitusjohtaja Larry Ellison vahvisti yhtiön päätapahtumassa Open Worldissä, ettei se enää usko yritysten ja organisaatioiden siirtävän kaikkia tietojaan yhteen tietokantaan. Integroituvassa maailmassa se ei sitä paitsi riitäkään. 10.12.2004 9:07 Lue lisää ›\nOracle ilmoittaa kilpailevan PeopleSoftin hyväksyneen viimeinkin ostotarjouksen, jonka Oracle alunperin raapusti kesällä 2003. Kauppahinnaksi on sovittu 10,3 miljardia dollaria, mikä on enemmän kuin Oraclen aiemmin syksyllä jättämä "viimeinen ja paras" 8,8 miljardin tarjous. 13.12.2004 16:07 Lue lisää ›\nOraclen onnistunut valtaus oli liikaa kilpailevan PeopleSoftin toimitusjohtajalle ja hallituksen puheenjohtajalle Dave Duffieldille, joka ilmoitti tiistaina eroavansa yhtiön palveluksesta. Aiemmin tässä kuussa Oracle valtasi pienemmän ohjelmistotalon 10,3 miljardilla dollarilla. 29.12.2004 7:00 Lue lisää ›\nOracle ilmoittaa saaneensa haltuunsa 75 prosenttia PeopleSoftin osakkeista, mikä tarkoittaa myös sitä, että yhtiö on nyt Oraclen hallinnassa. 30.12.2004 13:57 Lue lisää ›


espoo.fi > Sammalvuorenportti – Mossbergsporten, Sammalvuori – Mossberget\nSammalvuorenportti – Mossbergsporten, Sammalvuori – Mossberget\nSammalvuorenportti – Mossbergsporten\nEspoonlahdesta Sammalvuoreen ja sitä kautta Kattilalaaksoon kulkeva ulkoilutie alittaa Länsiväylän lähellä Espoonlahdensolmua. Alikulun nimi Sammalvuorenportti – Mossbergsporten on annettu puistonnimen Sammalvuori mukaan. Nimi on suunniteltu 1997 ja vahvistettu asemakaavassa. Espoon opaskartan mukaan alikulku on ollut käytössä ainakin jo 1990, aluksi siis vailla nimeä.\n(Viikon nimi 50/2008. Sami Suviranta, Espoon kaupunkisuunnittelukeskus.)\nSammalvuori – Mossberget\nSammalvuori on laaja, metsäinen ja kallioinen viheralue Kattilalaakson ja Länsiväylän välissä. Nimi Sammalvuori – Mossberget on ollut käytössä tässä muodossa vuodesta 1971. Sen taustalla on Stensvikin seudun vanhaa ruotsinkielistä paikannimistöä, josta nimikokoelmiin on tallennettu mm. kallioalueen nimi Mössvedbergen ja viljelysnimet Mössvedängen, Mössved ja Mössängarna. Mössved-nimistö periytyy ainakin 1700-luvulta, sillä silloisessa asiakirjassa esiintyy kirjoitusasu Myswedskärr, joka vastaa nykyisellä kirjoitustavalla muotoa Mössvedskärr.\nSeudun nimistöä ovat olleet myös 1900-luvulla maarekisteriin merkityt palstannimet Mösskärr (1924) ja Sammalvuo (1951), jotka tarkoittivat nykyisen Espoonlahden keskuksen ja Länsiväylän välistä aluetta. Palstannimi Sammalvuo on ilmeisesti muodostettu Möss-nimistä saadun mielikuvan pohjalta. Se tuli seudun asukkaille tutuksi 1960-luvulla ja 1970-luvun alussa nykyisen Mårtensbro skolan tontilla toimineen Sammalvuon kansakoulun nimen välityksellä. Nimi Sammalvuo oli tuolloin myös Espoon opaskartassa ja peruskartassa.\nNimien alut Sammal- ja Moss- liittyvät oletukseen, että vanhaan Mössved-nimeen sisältyisi sana mossa 'sammal'. Oletus lienee kuitenkin ollut väärä, sillä monet Uudenmaan Möss-, Myss- ja Miss-nimet liittyvät kasvinnimitykseen 'vehka' (ruotsin yleiskielessä missne, murremuotoja mösn, myss). Siihen viittaa sekin, että Stensvikin seudun Möss-nimistä on käytetty paikallisessa murteessa yleisesti "myss"-alkuista ääntämystä: "myssve", "myssvebärgana". Vanhojen paikannimien alkuperäistä sisältöä olisi siis voinut vastata paremmin Vehka-, Möss-alkuinen nimi.\nNimi Sammalvuori – Mossberget sopii kuitenkin hyvin kuvaamaan alueen luonnetta ja on vuosikymmenten aikana vakiintunut lähistön asukkaiden käyttöön.\n(Viikon nimi 49/2008. Sami Suviranta, Espoon kaupunkisuunnittelukeskus.)


20.04.2017 20.04.2017 nakupalat seksiseuraa naiselle\nSeksiseuraa kuusamo suomalainen seksielokuva BBC, pelkkää seksiä, 29, Kuusamo, Tänään. pimeässä huoneessa SUOMALAINEN MILF, Herrasmiestä, Ilmasia rakasteluvideoita hd seksivideo hämeenlinna nuori tyttö nussii amaters. Kiltit tytöt saavat pillua sukulaisseksi video ilmaiset milf antaa maksutta pullukka miehelle "seksiä" . TREFFI ILMOT ⋅⋅ Omakuva ⋅⋅ NakuPalat ⋅⋅ Puhelinseksi ⋅⋅ SeksiChat ⋅⋅ Webkamera ⋅⋅ Puhelinseksi Seurustelua tositarkoituksella Sivuston sisältö Linkkisivu Yksityisyys Seksiseuraa. Yhteydenotot ja vikailmoitukset: webmaster@anpastoscana.eu Palvelun: käyttöehdot ja henkilörekisteri. Pitempiaikaista seksiseuraa,seksisuhdetta anpastoscana.eu luotettava,turvallinen,terve,nuorekas 47v /72 vapaa anpastoscana.eu pelkästään yövuoroa,joten aikaa.\n: Nakupalat seksiseuraa naiselle\nEroottinen novelli teiniäiti sarita porno Äiti poika sex private striptease\nBudapest porno erotic massage espoo Useimmilla naisilla tuntuu olevan juuri tämä ongelma. Ja tilanne on itse asiassa todella hyvä, jos heitä on näinkin paljon. Pahin virhe on se, että koittaa etsiä seksiseuraa sivustolta, joka ei ole tarkoitettu eroottisen seuran etsimiseen. Tyypillisesti kuvia on kahdenlaisia: Tämä pätee niin naisiin kuin miehiin. Näistä sinä haluat pysyä erossa, jos haluat vain kuumaa ja kiihkeää seksisuhdetta.\nTHAI FUCK WORK SEX TURKU Tällä tavalla on sinulla erinomaiset mahdollisuudet hankkia itsellesi kuumaa seuraa. Paljastumisen pelko on monelle suuri este tehdä profiilia seksisivustolle. Espoo, Lahti ja Kouvola. Esimerkiksi Victoria Milan on sellainen sivusto, että anonymiteetti ja turvallisuus on viety aivan huippuunsa. Profiilin tekeminen seksideittisivustolle tuntuu vaan niin tosi nololta. Todella monet suomalaiset ovat tehneet oman profiilin omalla kuvallaan ja omalla kuvauksellaan ja saaneet myös seksiseuraa toisilta, jotka ovat tehneet samat asiat.\nSeksiseuraa - Kuumat anpastoscana.eu profiilit\nSiskon pillua best gangbang\nPorno galleria webcam


anana: Kevättä kohti !\n-Anni- 12. maaliskuuta 2012 klo 20.23\nMä mietin et meneeks toi vetskari just värissä noihin housuihin. Menee :) No takeissa oli koko loppu ja noita housujaan ei oo, mut mietin kuiteskin :)\nPopin housut on kyllä ihan ykköset, kävin ne päivällä kaivamassa tohon kaappiin, kelit on käsillä!\nPieni Lintu 12. maaliskuuta 2012 klo 20.46\nMeeri 12. maaliskuuta 2012 klo 21.03\nMeillä luotetaan kanssa Pop:iin, sen verran alkanut kulutus olemaan kovaa tytöllä, että tuntuu kaikki muut merkit hajoavan. Kevääksi meillä onkin parit housut popilta, takki, windfleece ja haalari, eli mitäpä sitä hyväksi todettua vaihtamaan. :)\nNOORA`S DAY 12. maaliskuuta 2012 klo 21.36\nvitsit kuinka mahtavia kuvia! :)\nKatja 12. maaliskuuta 2012 klo 21.45\nTaidan liittyä Popin ulkovaatefanien joukkoon. Älyttömän hyviä ja kestäviä, hintansa väärtejä.\nEmmi 12. maaliskuuta 2012 klo 22.36\nAnonyymi 13. maaliskuuta 2012 klo 9.56\nJos housut on teidän tanakalle leveät, niin eihän niitä voi ajatellakaan meille, vaikka kuinka olisi piilokiristys. Kiitti vinkistä.\nMuillakin merkeillä on erittäin hyviä housuja, mutta pääasia että tekin olette jonkin merkin omaksenne löytäneet.\nSaija 13. maaliskuuta 2012 klo 21.33\nMulle jäi talvesta kaipuu pinkin ja vaaleanpunaisen yhdistelmään ja meille on Popin alehousujen myötä tulossa ihan sama setti. Hatun ja saappaiden värit on sentään toisinpäin :).\nTerhi 13. maaliskuuta 2012 klo 23.10\nNätti vaateyhdistelmä tosiaan ja taas niin ihania kuvia! Kiva kuulla että noi crocksit on hyvät - mä en ole tykännyt crockseista niiden mun mielestä muovisen ulkonäön takia, mutta jos ovat kerta kevyitä niin ilman muuta hankin tytöille, kun ei hintakaan ole paha.\nAnonyymi 14. maaliskuuta 2012 klo 13.18\nIhania kuvia:) Oot kyllä taitava:)\nKatri 14. maaliskuuta 2012 klo 16.05\nKiitos:) siis tosta ihanasta blogiystävä tittelistä:)\nOliks takki sopiva? Toi kyllä mätsää noiden housujen kanssa tosi kauniisti. Mä vielä mietin, ett tilaisko Lilalle sittenkin jemmaan sen koon 4 tosta takista. Nyt on koko 2 siinä kirkkaamassa pinkissä.\nanana 14. maaliskuuta 2012 klo 17.16\n-Anni-, menee tosiaan, ihan täydellisesti :)\nMeeri kiitos :) Sama juttu, myös fleecet löytyy, olivat viime syksynä kuorikerroksen alla kullanarvoiset.\nKiitos NOORA'S DAY ♥\nKatja, ja toivotaan että myös puysyvät kestävinä eikä tule sellaista notkahdyusta kuin muutamalle merkille on tullut.\nAnonyymi, meillä on tuttavapiirissä kyllä useampi hieman hoikempi lapsi jotka niin ikään käyttävät Po.p:ia ja merkillähän on se vetoketjuhousumalli joka on hieman kaposempi. Pääasia että tosiaan löytyy ne omiin tarpeisiin parhaat :)\nSaija, hih :) En edes muista mitä pipoja meillä on, yksi uusi on kyllä tulossa joka tuohon settiin käy. Tuo NY pipo on sellainen että sopii hyvin juuri näille keleille, keväämmällä sitten liian lämmin varmasti :)\nTerhi kiitos! Tosiaan minusta nuo saappaat on lyömättömät ja jo toiset käytössä, ensimmäiset oli sitä edellistä mallia. Ja on itsseasiassa seuraavat kootkin kaapissa samassa värissä kun oli huhu että väri lopetetaan niin jemmasin alesta. Meillä moelmmat lapset obvat saappaista tykänneet, on vain kovin erikoista että koot loppuvat 35:een ja sitten on vain naisille, eli meidän pojalla ei tällä hetkellä ole kumppareita ollenkaan kun en nyt tiedä mistä löytyisi yhtä hyvät.\nVoi kiitos memmi ♥\nOle hyvä katri :) Ei muuten sovitettu vielä takkia, tyttö lähti juuri voimisteluun mutta vanhalla samaisella takilla, huppari on täydellinen ja se piti heti saada päälle ;) Sinuna ottaisin jemmaan jos alessa on :)\nMahtavaa kun jaksatte täällä pyörähtää!\nKiva kuulla, että nuo housut on olleet teillä hyvät - meillä ei ole ennestään käyttökokemusta, mutta nyt ostin kolmet peräkkäisissä koissa (kun hinnat olivat - 40% ja sitten kolmet kahden hinnalla - eli 3 kpl housuja n. 73 euroa. ) Hiukan leveät meillekin, mutta onpa tilaa touhuta :)\näm 15. maaliskuuta 2012 klo 0.03\nMeilläkin on kaapit täynnä popin housuja (ja haalareita) ja tämä on ensimmäinen kausi, kun pääsemme niitä testailemaan. Odotan innolla! :)\nKiva nähdä, että Crocseja voi käyttää jo ulkona, meidän kaapissa noita samoja saappaita odottelee jo kolme eri kokoa ja olen miettinyt, milloin niillä tarkenee. Ilmeisesti voisi siis jo näihin keleihin laittaa (villasukan kanssa).\nLa Petite Princesse 17. maaliskuuta 2012 klo 21.34\nKiva kuulla, että po.p kestää!\nMeillä meni just kuusiveen yhden talven reimat roskiin.. ne polvet!


Riittääkö Suomen vauhti?\n30.08.2017, kello 14.58\nLiikenne sähköistyy hitaasti\nLiikenne sähköistyy ja biopolttoaineiden käyttö kasvaa. Parlamentaarinen liikenneverkon rahoitusta arvioiva työryhmä käyttäisi kuitenkin suunniteltua enemmän rahaa vähäpäästöisten liikennemuotojen edistämiseen. Energiateollisuus on ilahtunut työryhmän tekemistä konkreettisista ehdotuksista.\nSuomen tavoitteena on puolittaa liikenteen aiheuttamat hiilidioksidipäästöt vuoden 2005 päästöihin verrattuna. Tavoite pitäisi saavuttaa vuoteen 2030 mennessä. Asia on kirjattu kansalliseen energia- ja ilmastostrategiaan. Helmikuussa työnsä aloittaneen parlamentaarisen työryhmän tehtävänä on arvioida keinoja, joilla tavoitteet saavutetaan. Työryhmän on julkaissut työstään väliraportin.\nTyöryhmän toimenpide-ehdotus sisältää kirjavan joukon ehdotuksia. Erilaisten valtiollisten tukitoiminen avulla voidaan edistää vähäpäästöisten kulkuneuvojen yleistymistä, mutta samalla olisi otettava käyttöön uusia verotuksellisia ohjauskeinoja. Edessä lienee myös lainsäädännöllisiä muutoksia, joilla joukkoliikenteen toimintaedellytyksiä parannetaan ja vauhditetaan liikennepalveluiden kehittymistä.\n— Parlamentaarisen työryhmän julkistamat toimenpide-esitykset ovat oikeansuuntaisia, toteaa Energiateollisuus ry:n toimitusjohtaja Jukka Leskelä.\nLeskelän mielestä toimenpide-ehdotusten konkreettinen ote liikenteen päästöjen vähentämiseksi on ilahduttavaa.\nValtion taloudessa on varauduttu käyttämään vuosittain 25 miljoonaa euroa energia- ja ilmastostrategian tavoitteiden toteuttamiseksi seuraavien neljän vuoden aikana. Hallitus on jo ehtinyt päättää, että tästä 16 miljoonaa euroa käytetään liikenteen päästöjen vähentämiseen. Työryhmä käytti hallituksen tekemää linjausta työnsä pohjana, vaikka sen mielestä liikenteen rahoitusosuuden pitäisi olla suurempi.\n16 miljoonan euron potista työryhmä kohdistaisi vuosittain neljä miljoonaa euroa sähköajoneuvojen latausinfrastruktuurin rakentamiseen. Täyssähköautojen hankinnan tukemista varten varattaisiin kuusi miljoonaa euroa — tosin tästä käytettäisiin osa monipolttoaineautojen (=flexfuel) muutostöitä varten.\n— Kuuden miljoonan euron panostuksella sähköautoja saataisiin maanteille lisää vuosittain reilu tuhat. Energia- ja ilmastostrategian tavoitteiden mukaisesti kolmentoista vuoden kuluttua Suomessa pitäisi kuitenkin olla liikenteessä jo 250 000 sähköautoa ja 50 000 kaasuautoa. Vuotuinen kuuden miljoonan euron panostus on liian vähän, jotta liikenteen sähköistyminen käynnistyisi riittävän nopeasti ja riittävän laajasti, Leskelä toteaa.\nLeskelä ei kuitenkaan tarkoita sitä, että valtion pitäisi tukea 250 000 sähköauton hankintaa taloudellisesti.\n— Alussa tarvitaan reipas taloudellinen alkusysäys, joka käynnistää prosessin. Tämän jälkeen markkinat hoitavat lopun. Alkusysäys voisi olla esimerkiksi määräaikainen hankintatuki sähköauton ostamista suunnitteleville.\n— Työsuhdeautojen verotusarvo voitaisiin muuttaa päästöperusteiseksi, toteaa Energiateollilsuus ry:n toimitusjohtaja Jukka Leskelä.\nJoukkoliikenteen digitalisoiminen kärkeen\nTyöryhmän mielestä kaupunkien joukkoliikennejärjestelmien sähköistämistä varten voitaisiin käyttää neljä miljoonaa euroa vuosittain. Loput kaksi miljoonaa euroa kohdistettaisiin raideliikenteen ostopalveluiden hankinnan kasvattamiseen. Joukkoliikenteessä työryhmä painottaisi joukkoliikenteen digitalisoimista ja julkisen liikenteen sähköistämistä.\n— Joukkoliikenteen digitalisoimiseen ja julkisen liikenteen sähköistämiseen suunnattu neljän miljoonan euron vuotuinen panostus on hyvä startti, Leskelä sanoo.\nVuosittain käytettävästä 16 miljoonan euron julkisesta rahoituksesta henkilöautoilu näyttää haukkaavan kymmenen miljoonaa euroa ja joukkoliikenne saisi kuusi miljoonaa euroa.\nNäillä toimilla biopolttoaineiden osuus liikenteessä saataisiin nostettua 30 prosenttiin. Tämä on jo aikaisemmin linjattu Suomen liikennepoliittiseksi tavoitteeksi. Ensimmäisiä tukirahojen käyttöön liittyviä päätöksiä tehdään todennäköisesti jo tällä viikolla hallituksen budjettiriihessä.\nTulevaisuudessa päätettävä lisää\nTyösuhdeautokanta olisi parasta muuttaa vähäpäästöiseksi, mikäli työryhmä saisi päättää. Työryhmän mielestä vähäpäästöisten autojen hankintaa voitaisiin edistää tulevaisuudessa myös verotuksella. Esimerkiksi ajoneuvoveron päästöohjausta voitaisiin tehostaa ja työmatkakulujen verovähennysoikeus voitaisiin kytkeä käytettyjen liikennevälineiden aiheuttamiin päästöihin.\nLeskelä kannattaa työryhmän ehdotusta.\n— Ehdotamme, että työsuhdeautojen verotusarvo muutetaan päästöperusteiseksi.\nJulkisen sektorin ajoneuvohankintoja työryhmä ohjaisi lainsäädäntöä uudistamalla. Päästöihin perustuvien ruuhkamaksujen käyttöönotto pitäisi selvittää ja raskaan liikenteen energiatehokkuutta parantaa.\nSeuraavassa vaiheessa työryhmä käsittelee toimia, joilla liikenteen korjausvelkaa voitaisiin vähentää. Ryhmä pohtii myös keinoja, joilla tarvittavat kehittämisinvestoinnit turvataan, miten liikennepalvelukokonaisuuksia voitaisiin rakentaa ja miten liikenteen digitalisoiminen toteutettaisiin. Työryhmän työ päättyy ensi vuoden helmikuussa.\nPääkuva Scanstockphoto / henkilökuva Olli Häkämies


Brittiläiset Neitsytsaaret – Hikipedia\nSaaret (aik. Brittiläiset Neitsytsaaret)\nValtiomuoto saarihallinto (aik. neitsythallinto)\nPresidentti Richard Branson\nPääkaupunki Road Town\n– josta sisävesiä 153 km²\n– väestönkasvu 1 (neitsyissä)\n(neitsyissä) n. 0,01 / km²\nValuutta punta (*£*)\npalvelut 1 %,\nChuck Norrisin pelkääminen\nMotto Tämä oli paratiisi ennen kuin se Chuck Norris kävi täällä...\nKansallislaulu Kukaan ei Chuck Norrisilta suojautua voi...\nSaaret (aik. Brittiläiset Neitsytsaaret) oli vielä kauan sitten kuin paratiisi, mutta kuinka sitten kävikään...\n1.1 Ensimmäiset kurimukset\nSaaret on keskellä Karibianmerta sijaitseva saaristo, joka jakautuu nykyisin hallinnollisesti kahteen osaan: Yhdistyneelle kuningaskunnalle kuuluviin Brittiläisiin Neitsytsaariin ja Yhdysvalloille kuuluviin Yhdysvaltain Neitsytsaariin. Alun perin saarten asukkaat olivat carib-intiaaneja, joiden mukaan koko Karibian alue on nimetty.\nTuhansia vuosia sitten saarten intiaaniheimot saivat elää rauhassa ja kansa oli hyvin onnellinen, mutta n. 2600 eaa muuan Chuck Norris saapui paikalle ja siitä lähtien saarilla on vallinnut pelko ja ahdistus. Perimätiedon mukaan Chuck Norris kävi tekemässä saaret neitseettömäksi yhden illan aikana suututtuaan Uusikselle kivien liikuttelusta Stonehengen rakennuspaikalla. Tuon illan jälkeen saarten nimi vaihtui ensimmäisen kerran Saariksi.\nTuhannen vuoden kuluttua saarten neitsytkanta oli elpynyt uudelleen ja saarten nimi oli vaihdettu takaisin. Ihmiset uskoivat, että Chuck Norris ei enää palaisi takaisin, mutta toisin kävi: saaret puhdistettiin uudelleen ja pelko kansan keskuudessa kasvoi eksponentiaalisesti.\nVuonna 1493 Kristoffer Kolumbus löysi saaret ja antoi niille nimen Santa Ursula y las Once Mil Vírgenes eli Pyhä Ursula ja yksitoistatuhatta neitsyttä. Se olikin vikatikki ja vihastunut Chuck Norris alkoikin vierailemaan saarilla kerran kuussa.\nChuck Norrisin aikeet yritettiin estää, mutta tämä videoleike todistaa katkeran epäonnistumisen.\n1900-luvun loppupuolella eräs brittiläinen liikemies Richard Branson otti saarten brittiläisen hallintoalueen hallintaansa ja toivoi, että Chuck Norris lopettaisi joka kuukautiset vierailunsa. Hänestä Saaret oli hieno paikka ja hän perusti sinne muutamia yrityksiä ja toi saarille lisää neitsyitä. Hän miehitti saarten jokaisen rannan, mutta kuinka ollakaan: kuukauden kuluttua eräs sotilas löydettiin tajuttomana rannalta ja havaittiin, että Chuck Norris oli sittenkin onnistunut tunkeutumaan saarille.\nSaarille perustetut Virgin-liikeyritykset suljettiin ja Branson joutui lähtemään lentokoneellaan yksin takaisin Englantiin. Hän hallitsee saarten molempia hallintoalueita edelleen, mutta ei enää uskalla viedä sinne uusia neitsyitä... ainakaan pysyvästi.\n↑ Miehistä vain presidentti lasketaan osaksi väkilukua, koska muut miehet viettävät vähintäänkin 50 %:a ajastaan pitkillä kalastusreissuillaan.\n↑ On myös muistettava, että presidenttikin on fyysisesti poissa suurimman osan ajastaan, mutta sentään henkisesti läsnä joka hetki.\n↑ Kiehtovat Neitsytsaaret  Rantapallo.fi Viitattu 10.12.2011.\nNoudettu kohteesta ”https://hiki.pedia.ws/index.php?title=Brittiläiset_Neitsytsaaret&oldid=581796”


BRAUN MGK5060 8-IN-1 PARTATRIMMERI MULTIGROOMER GILLETTEN HÖYLÄLLÄ\n*BRAUN PARRANTASAAJA MGK5060 8-IN-1 MULTIGROOMER + GILLETTEN HÖYLÄ. 8-in-1-setti, joka sisältää partatrimmerin, viimeistelytrimmerilisäosan, nenä- & korvatrimmerin sekä hiustrimmerin. Mukana Flexball-teknologian Gillette Fusion5 ProGlide -höylä.\n4210201216353 EAN: 4210201216353\nValmistajan tuotekoodi: 4210201216353\nAll-in-one MGK5060-trimmerillä voit luoda monenlaisia tyylejä. Neljän eri kamman avulla voit trimmata parran tai hiukset useaan eri pituuteen (0,5 - 21 mm). 13 pituusasetuksen ja eliniän kestävien, terävien terien ansiosta saat maksimaalisen tarkkuuden.\n8-in-1-setti, joka sisältää partatrimmerin, viimeistelytrimmerilisäosan, nenä- & korvatrimmerin sekä hiustrimmerin. Flexball-teknologian sisältävällä Gillette Fusion5 ProGlide -höylällä ajat niskan ja kasvot sileiksi. Litiumioniakku, joka antaa 150 % pidemmän käyttöajan.\nTäysin vesipestävä, ladattava trimmeri; johdottomuus tekee käytöstä joustavaa.


Metsäsynttärit osa 1, karhumetsä – Tähtipoikien talossa\nJos luit aiemmin tekemäni Syntymäpäiväsuunnitelmia-postauksen, niin tiedät miten päädyimme pikkupoikien tämänvuotisiin syntymäpäiväteemoihin. Ajatuksena siis oli, että lyhyen ajan sisällä olevia syntymäpäiväjärjestelyjä helpottaakseni, jokaisen pojan toive voitaisiin toteuttaa pienin muutoksin yhteisen metsäsynttäriteeman alle.\nNallekarhun 12-vuotismetsäsynttäreiden teemaksi nousivat karhut. Mistä koko metsäteema sitten alunperin oikein sai alkunsa? Luulisi nimittäin, että jos puhutaan metsäsynttäreistä, niin ne metsäkoulun tai metsäeskarin tavoin vietettäisiin nimenomaan metsässä eikä sisätiloissa. Siitä ajatuksesta nämäkin synttärit saivat alkunsa, vaikka juhlapöytä pystytettiinkin metsän sijaan kotiimme ruokailuhuoneen pöydän ääreen.\nHaimme 12-vuotiaan ja muutaman juhlavieraan suoraan koulusta meille. Nämä perjantaivapaani ovat mahdollistaneet syntymäpäiväkutsujen järjestämisen näin arki-iltapäivisin, mikä on mielestäni ollut tosi kiva asia. Kokeilimme tätä tapaa jo silloin, kun nallekarhupoika täytti kymmenen vuotta. Silloin minulla ei toki ollut vapaapäivää, mutta pojan koulupäivä oli niin pitkä, että ehdittiin heitä hakemaan.\nMiettiessämme sopivaa tekemistä ulkona ja lähiympäristön metsissä, keksi mieheni, että hän voisi tehdä pojille oman geokätköradan. Sen tekeminen onnistui tämän ohjelman avulla. Mieheni teki sillä kartan ja määritteli kätköjen sijainnit. Tekemänsä testikierroksen ja kätköjen piilottamisen jälkeen hän vielä muutti muutaman geokätkön paikkaa. Pojat latasivat puhelimiinsa TurfHunt-sovelluksen, jonka avulla he pystyivät etsimään geokätköt.\nPrinttasin ja laminoin Pinterestistä löytämäni luontotehtävän (vinkkinä: Lidlistä saa edullisesti laminointikoneita ja -taskuja) sekä leikkasin sen 12 palaan. Nuo palat laitettiin Ikean pieniin muovipusseihin, jotka pojat sitten poimivat mukaansa geokätköpaikoilta. Kotiportailla paloista koottiin palapeli, jonka valmistuttua löytyi seuraava ohje palapelin alareunasta. Heidän piti etsiä lähimetsästä palapelissä olevat asiat ja soittaa ovikelloa. Annoin heille seuraavan vihjelappusen, jonka mukaan he etsivät vanha avaimen leikkimökistä. Avaimen perässä roikkui seuraava vihje, jonka avulla he puolestaan etsivät pihastamme vanhan aarrearkun. Aarrearkusta löytyi sitten jokaiselle pieni ”aarre”. Sen jälkeen oli herkuttelun aika sisätiloissa.\nErilaisia metsätehtäviä voit löytää vaikkapa Pinterest-kansiostani nimeltä Ymppä. Ensisijaisesti olen luonut sen työkäyttöäni varten, mutta siitä löytyy kivoja ideoita toteutettavaksi myös kotona omien lasten kanssa tai lastenkutsuilla.\nPerjantaina aamupäivällä, kun pojat olivat koulussa, minulla oli hyvää aikaa paitsi kattaa pöytä niin myös leipoa kakku (jota en vielä edellisiltana edes tiennyt tekeväni, mutta johon aamulla sain inspiraation) ja ”valmistaa” kärpässienet.\nTarjolla oli äitini leipomaa gluteenitonta unelmatorttua, jotka näin päin esille laittaessa toivat ajatuksen kannosta tai puiden vuosirenkaista.\nPersiljaisella sammalpedillä lepäävät kärpässienet tein prinssinakeista ja kirsikkatomaatinpuolikkaista. Pilkuiksi kiinnitin pienen rasvanokareen avulla kakunkoristeissakin käyttämistäni sokerimassapaloista. Juustoa olin ajatellut alunperin käyttää, mutta tämä sujui tällä kertaa jouhevammin. Jos aikaa olisi ollut enemmän, olisin miettinyt tarkemmin miten saan sienet pystyasentoon. Tällä kertaa mentiin lepoasennossa.\n”Puutikut” puolestaan lepäsivät kuusenmuotoisen puualustan päällä.\nPuukulhoista ja puisin ottimin tarjoillut sipsit ja popcornit toivat lisän suolaisiin tarjottaviin ja olivat luonnollisestikin niitä lasten valitsemia herkkuja.\nRuskeat minidonitsit puisella tarjoiluvadilla sopivat myös metsä- ja puutemaan sekä värinsä että muotonsa perusteella. Lastenkutsuilla on muutenkin parempi laittaa tarjolle herkkuja pienessä koossa, koska pienet masut eivät välttämättä jaksa syödä isoja määriä, mutta pienet suut kuitenkin mielellään maistelisivat useampia eri herkkuja.\nKakuksi päätin extempore juuri ennen nukahtamistani edellisenä iltana tehdä vielä seuraavana aamuna gluteenittoman suklaakakun, johon lisäsin hyvin pikaisella aikataululla korvat, silmät ja kuonon. Tarjoilualustana toimi Pentikin Halla-sarjan jalallinen luonnonvärinen kakkuvati.\nKarkkiherkuista vastasivat ”karhunpökäleet” ja ”metsäsienet”. Jo aikaa ennen koronaa, olen tavannut aina lastenkutsuilla laittaa vaikkapa karkeille lusikan tai muun ottimen sekä popcorneille kauhan. Vaikka kädet pestäänkin aina ennen pöytään menoa, ehtivät pikkuiset sormet jo moneen kertaan syödessä käväistä suussa. Pienellä lisällä voi siis helposti saada kattauksesta hygieenisemman.\nLähtökohtaisesti tykkään käyttää myös lastenkutsuilla oikeita lautasia, mutta tällä kertaa nämä pahvilautaset mielestäni sopivat jotenkin paremmin kattaukseen, joten päädyin valitsemaan ne. Silloin kun olemme järjestäneet isoja lastenkutsuja, joissa on ollut jopa yli 20 vierasta, niin siivoamisen kannalta on toki paljon helpompaa, jos käytössä on ollut kertakäyttöastiat. Juhlien päätyttyä voi kiertää pöydän ympäri jätesäkin kanssa ja heitellä roskat (lautasineen) suoraan sinne. Pienemmällä vierasmäärällä vastaavaa merkitystä ei ole.\nPuuvartiset lusikat olen saanut kauan sitten äidiltäni. Ne olivat käytössä jo lapsuudenkodissani. Pillit ja karhuservetit tilasin näitä metsäsynttäreitä varten. Pillilasien ympärille solmin pätkän juuttinarua. Tummanruskeita pöytäkynttilöitä en löytänyt koko kaupungista. Nämä rustiikkiset pallokynttilät olivat lähinnä sitä väriä, mitä etsin. Tarkoitushan ei ollut edes sytyttää kynttilöitä ihan jo turvallisuussyistä, vaan ostin ne puhtaasti rekvisiitaksi.\nJoissakin kuvissa vilahtaa peikonpähkinäpensaan oksia. Toivon niitä usein lisukkeeksi kukkakimppuihin, sillä pidän kovasti ruskeasta ja tuollaisesta ”luonnonlisästä” myös kukkakimpuissa. Muutamia oksia tapaan aina säilyttää, sillä ne käyvät koristeeksi moneen tarkoitukseen pitkin vuotta.\nSchleichin oravat ja karhut pesin ennen pöytään laittamista. Ne ovat myös oivallisia kakkukoristeita ja niiden avulla saa helposti loihdittua tietyn teeman mukaista tunnelmaa juhlakattaukseen. Kuuset olen osatnut vuosia sitten Ikeasta. Käytämme niitä aina joulun aikaan poikien huoneissa tuomassa joulutunnelmaa.\nNämä kuvat ovat melko utuisia, mutta näistä näkee, miten suuri vaikutus voi valaistulla havuköynnöksellä olla juhlatunnelmaan. Köynnös luo ikään kuin kehyksen juhlatilalle. Kuvat olen ottanut keittiön oviaukosta ruokailuhuoneen suuntaan.\nHyvää syyslomaa sellaista viettäville!


Ajankohtaista – Sivu 8 9:stä – YLL\nViime kuukausina yliopistot ovat olleet keskustelun aiheena lähinnä säästövelvoitteiden ja toiminnan tehostamisen vuoksi. Opiskelijat puolestaan ovat reagoineet opintotuen ehtojen muutoksiin....\nYksin vai yhdessä – yksilö ja ammattijärjestö\nTämän lukuvuoden päätteeksi pidän kesällä jokaiselle kuuluvaa lomaa niin kuin kuuluu, vaikkei lomaoikeutta olekaan, mutta heinäkuun päättyessä liu’un, toivottavasti sulavasti,...\nJuhlapuheita, strategioita ja humanistin laskuoppia\nJuhlapuheissa usein kuulee, miten yliopisto panostaa opiskelijoihin ja miten tärkeää on hyvä suhde opiskelijoiden ja opetushenkilökunnan välillä. Puhutaan mentoroinnista ja...\nOman osaamisen sanoittaminen – ketä kiinnostaa?\nTyöntekijänä on ilo huomata omaa kehittymistä opettajana ja tutkijana. Nykyinen osaaminen verrattuna aikaisempiin kirjauksiin osoittaa sen, että olen kehittynyt työssäni ja oppinut monenlaista. Harmitus ja kiukku nousevat pintaan, kun näitä asioita ei osa-alueittain käsitellä keskustelussa. Tietojärjestelmään kirjattua suoriutumista ei käydä läpi, vaan työtekijä allekirjoittaa paperin, että työnantajan kanssa on tavattu ja keskusteltu.\nEdessä muutosten vuosi – jälleen\nAcatiimin pääkirjoitus 1/2015\nTalouskurjuus ei ota talttuakseen. Mistä laman pitkittyminen johtuu? Syyksi on arveltu kehnoa tuottavuutta, korkeita yksikkökustannuksia sekä puutteellisesta markkinointi- ja tuotekehittelyosaamista.\nHalu puuttua rakenteisiin ei Suomessa lopu koskaan\nVarteenotettavia perusteita duaalin purkamiselle ei tähän mennessä ole kuultu.\nParasta olisi toteuttaa vähemmän reformeja kerrallaan.\nYleisen kielitieteen lehtori Santeri Palviainen ihmettelee tarmoa, jolla korkeakoulujen duaalimallia halutaan purkaa.


Ladattavat otsalamput, akku edessä vai takana? - Vinkit\nJos olet ostamassa otsalamppua, jossa on suuri valoteho, kannattaa ennen ostopäätöstä testata kumpi otsalampputyyppi sinusta tuntuu päälle puettuna mukavammalta ja tarpeeseesi sopivammalta: otsalamppu, jossa sekä valaisin että virtalähde ovat edessä otsalla vai lamppu, jossa valaisin on edessä ja virtalähde takana takaraivolla.\nPienitehoisissa ja kevyissä, arkikäyttöön sopivissa otsalampuissa akku on useimmiten edessä valaisimen yhteydessä, sillä tällaisen lampun valoteho ei järeää, painavaa akkua kaipaa. Lamppu pysyy kevyen akkunsa kanssa otsalla menossa mukana mukavasti ja keikkumatta.\nSuuritehoisissa, ammattilaiskäyttöön ja nopeaan liikkumiseen, kuten pyöräilyyn, tarkoitetuissa otsalampuissa akulla alkaa olla painoa jo jonkin verran, eikä itse valaisinosakaan ole siitä kevyimmästä päästä. Tällaisissa otsalamppumalleissa akun sijainnilla on jo suurempi merkitys, jotta otsalampun käyttäminen pysyy miellyttävänä ja lamppu painavine akkuineen istuu napakasti päässä tilanteessa kuin tilanteessa.\nLamppua valitessasi ota myös huomioon otsalampun käyttötilanne: käytätkö otsalampun lisäksi myös jotain päähinettä, kuten esimerkiksi suoja- tai pyöräilykypärää? Ota päähine kauppaan mukaan, niin pääset testaamaan, millainen otsalamppu sopii päähineen kanssa ja onko akkujen sijainti kätevämpi otsalampun edessä vai takana.\nJos et osaa päättää, kumpi lampputyyppi olisi parempi, markkinoilla on myös otsalamppumalleja, joissa voit siirtää akkukotelon paikkaa otsahihnassa tarpeesi mukaan, esimerkiksi pään sivulle.\nAkku edessä – hyödyt\nSuurin hyöty edessä olevasta akusta otsalampussa on se, että mikäli työskentelet otsalampun kanssa ahtaissa paikoissa tai vaikkapa makuuasennossa esimerkiksi autoa korjaamassa, ei takaraivollasi ole akkukoteloa, joka raapiutuu tai kolahtelee seiniin tai maahan.\nMoni myös pitää tämän tyyppistä lamppua helpommin puettavana, kun voit vain asettaa otsahihnan päähäsi ja olet valmiina lähtöön, eikä sinun tarvitse ruveta laittamaan useampia hihnoja tai säätämään otsalampun tasapainoa.\nOtsalamppua, jossa on akku edessä, on myös useimmiten helpompi käyttää, sillä kaikki lampun toiminnot ovat yhdessä paikassa. Sinun ei tarvitse muistella, mikä toiminto on milläkin puolen otsalamppua ja myös yletyt lampun toimintoihin kätevästi. Jos osa toiminnoista on takaraivolla, voi niiden käyttäminen olla epämukavampaa tai niihin voi olla hankala ylettyä ilman, että riisuu otsalampun.\nAkku takana – hyödyt\nKun otsalampussa akku on takana, laitteen paino jakautuu päässä tasaisesti, sillä valonlähde ja akkukotelo tasapainottavat toisiaan. Näin jopa suurikin valonlähde ja painava akku istuvat mukavasti päässä, mikä säästää niska- ja hartialihaksiasi.\nTakana olevassa akkukotelossa on myös usein runsaasti tilaa, joten voit laittaa sinne isomman ja tehokkaamman akun kuin mitä otsalampun edessä olevaan akkutilaan. Näin pystyt työskentelemään otsalampun valossa pidempään ja käyttämään suurta valotehoa, eikä akussa oleva virta heti ehdy.\nJoihinkin takana oleviin akkukoteloihin saa myös huomiovalon, mikä tuo turvaa ja auttaa sinua näkymään työmaalla tai ulkoillessa.\nTakana oleva akkukotelo on siinäkin mielessä hyödyllinen, että voit talvella auttaa akkua pärjäämään paremmin kylmällä ilmalla, kun puet pipon niin, että akku jää sen alle lämpimään. Jos teet usein hommia otsalampun valossa kylmällä ilmalla tai kylmässä työtilassa, sinun kannattaa hankkia otsalamppu, jonka akku on johdon päässä. Näin saat tarvittaessa siirrettyä akun otsahihnapidikkeestä takin taskuun tai vaikkapa vyötärölle takin alle. Näin akku pysyy lämpimänä ja virta riittää pidempään.\nVoit lukea lisää otsavalaisinten valinnasta täältä.


Espanjan uutiskatsaus 20.2.2020 - Fuengirola.fi | Aurinkorannikon uutiset, tapahtumat ja ihmiset\n– Andalusian alueelta Mondan kylästä on löytynyt laiton maanalainen tupakkatehdas, jossa käytettiin työvoimana ukrainalaisia henkilöitä, joita ei päästetty ulos ”tupakkabunkkerista”. Vanhan hevostallin alle laitottomasti rakennetun tehtaan arvioidaan tuottaneen viikossa rikollista hyötyä noin 600.000 euroa. Tapauksen tiimoilta on pidätetty noin 20 henkilöä. Pidätetyt edustavat Britannian, Liettuan ja Ukrainan kansalaisia. Pidätyksen yhteydessä takavarikoitiin aseita, rahaa ja huumausaineita. Viranomaisten mukaan kyseessä on ensimmäinen laiton maanalainen tupakkatehdas Euroopassa.\n– Malagan vankilassa numero kaksi eräs vankin teki itsemurhan eilen. Elvytystoimista huolimatta vanki kuoli.\nKommentti: Jos ihminen haluaa oikeasta riistä itseltään hengen, on aietta perin vaikeaa estää. Tapauksen tiimoilta on pohdittu, onko vankien valvonta riittävää vai ei.\n– Eilen uutisoidun Espanjan hallituksen uuden kv. yrityksille suunnitellun veron budjetti on täsmentynyt. Verotusta kiristämällä on tarkoitus kerätä 1,8 miljardia euroa verotuloja.\n– Barcelonan F1-testit saavat laajaa huomiota maailmalla. On mielenkiintoista, ettei koronavirus perunut F1-testejä, vaikka sen perusteella peruttiin Euroopan suurimmat teknologiamessut.\nKommentti: Aiheen tiimoilta Kimi Räikkönen saa tietysti suurta huomiota, ja F1–ikonia verrataan jopa suhteellisen tunnettuun Raamatun päähenkilöön. linkki ohessa: https://www.mtvuutiset.fi/artikkeli/kimi-raikkonen-erottui-joukosta-f1-kuskien-yhteiskuvassa-sosiaalinen-media-villiintyi/7733084#gs.wvfdym\n– Espanjalainen öljy-yhtiö Repsol teki vuonna 2019 noin 2 miljardin euron tuloksen. Tulos on noin 13% pienempi kuin viime vuonna.


Kyproksen Larnacan lentokenttä - VeniceExpert\nLarnaca-International lentokenttä (IATA-koodi: LCA) sijaitsee 4 kilometriä lounaaseen Kyproksen Larnacan kaupungista.\nLentoasema on Kyproksen tärkein kansainvälinen lentoliikenteen keskus, ja suurempi maan kahdesta kaupallisesta lentokentästä, toisen ollessa Paphos-International lentoasema saaren lounaisella rannikolla.\nLarnacan kenttään kuuluu yksi pääasiallinen matkustajaterminaali.\nTerminaalissa lähtöalue on sijoitettu rakennuksen ylempään kerrokseen, kun taas tulevat lennot hoidetaan sisäänkäyntikerroksen puitteissa.\nLentokentällä on olemassa myös toinen terminaali, “VIP terminaali”, jota käytetään tosin vain valtiovierailuiden yhteydessä, valikoidusti yksityislentoihin, sekä rahtiliikenteeseen.\nLentoaseman design hyödyntää yhtä suurikokoista lentokoneiden parkkialuetta, johon mahtuvat kaikki kenttää käyttävät matkustajalentokoneet.\nTerminaalissa on 16 ilmasiltaa, yhdistäen pääterminaalin suoraan lentokoneisiin, mutta kentällä on varalta sukkulabusseja kauempana parkissa olevia lentokoneita varten, etenkin ruuhkaisia kausia silmälläpitäen.\nMuihin kentän infrastruktuureihin sisältyvät suurikokoinen huoltohangaari, rahtiterminaali, sekä erilliset tilat tankkausta ja pienlentokoneiden huoltoa varten.\nLarnacan kenttä pitää sisällään lisäksi toisen, pienemmän lentokoneiden parkkipaikan, jota käyttävät varsinkin rahtilentokoneet ja yksityiskoneet.\nPaikka sisältää tiloja myös lentokoulun pienkoneita ja yksityislentokoneita varten, erillisenä kahdesta pääparkkialueesta.\nKyproksen Larnacan lentokenttää käyttävät lentoyhtiöt ja lentokohteet\nAegean Airlines: Ateena, Lontoo-Heathrow, Pariisi-Charles de Gaulle, Thessaloniki, Beirut (kausilennot), Heraklion (kausilennot), Kiova-Zhulyany (kausilennot), Milano-Malpensa (kausilennot), Munchen (kausilennot), Mykonos (kausilennot), Rodos (kausilennot), Santorini (kausilennot), Tel Aviv-Ben Gurion (kausilennot), Zürich (kausilennot)\nAeroflot (operoi Rossiya): Pietari\nArkia Israel Airlines: Tel Aviv-Ben Gurion\nBlue Air: Ateena, Bukarest, Thessaloniki, Chania (kausicharter), Heraklion (kausicharter), Kavala (kausicharter), Preveza (kausicharter), Skiathos (kausicharter)\nCondor: Berliini-Schönefeld (kausilennot)\nDniproavia: Dnipropetrovsk (kausicharter), Lviv (kausicharter)\neasyJet: Berliini-Schönefeld, Liverpool, Lontoo-Gatwick, Milano-Malpensa\nEgyptAir (operoi EgyptAir Express): Kairo\nEmirates: Dubai-International, Malta\nGulf Air: Bahrain, Kuwait City\nHelvetic Airways: Zürich (kausicharter)\nHolidayJet (operoi Germania Flug): Zürich (kausicharter)\nJet Time: Billund (kausicharter), Kööpenhamina (kausicharter), Norrköping (kausicharter), Örebro (kausicharter), Tukholma-Arlanda (kausicharter), Umeå (kausicharter)\nJet2.com: East Midlands (kausilennot), Edinburgh (kausilennot), Glasgow-International (kausilennot), Leeds/Bradford (kausilennot), Manchester (kausilennot), Newcastle upon Tyne (kausilennot)\nMahan Air: Teheran-Imam Khomeini (kausicharter)\nMonarch Airlines: Birmingham, Lontoo-Gatwick, Lontoo-Luton, Leeds Bradford (kausilennot)\nNordavia: Arkhangelsk (kausicharter)\nNordwind Airlines: Kazan (kausicharter), Moskova-Domodedovo (kausicharter), Moskova-Sheremetyevo (kausicharter), Nizhny Novgorod (kausicharter), Novosibirsk (kausicharter), Perm (kausicharter), Samara (kausicharter), Yekaterinburg (kausicharter)\nNorwegian Air Shuttle: Lontoo-Gatwick, Oslo–Gardermoen, Tukholma-Arlanda, Kööpenhamina (kausilennot), Helsinki (kausilennot), Stavanger (kausicharter)\nNovair: Göteborg-Landvetter (kausicharter), Tukholma-Arlanda (kausicharter)\nQeshm Airlines: Teheran-Imam Khomeini (kausicharter)\nScandinavian Airlines: Oslo-Gardermoen (kausilennot), Bergen (kausicharter), Göteborg-Landvetter (kausicharter), Kristiansand (kausicharter), Luleå (kausicharter), Tukholma-Arlanda (kausicharter), Trondheim (kausicharter)\nSmall Planet Airlines: Lontoo-Gatwick (kausicharter), Manchester (kausicharter), Vilna (kausicharter)\nThomas Cook Airlines: Belfast-International (kausilennot), Birmingham (kausilennot), Bristol (kausilennot), Cardiff (kausilennot), East Midlands (kausilennot), Glasgow-International (kausilennot), Lontoo-Gatwick (kausilennot), Manchester (kausilennot), Newcastle upon Tyne (kausilennot)\nThomas Cook Scandinavia: Bergen (kausicharter), Billund (kausicharter), Kööpenhamina (kausicharter), Göteborg-Landvetter (kausicharter), Helsinki (kausicharter), Malmö (kausicharter), Oslo-Gardermoen (kausicharter), Tukholma-Arlanda (kausicharter), Trondheim (kausicharter), Växjö (kausicharter)\nThomson Airways: Birmingham (kausilennot), Bristol (kausilennot), Cardiff (kausilennot), Doncaster/Sheffield (kausilennot), East Midlands (kausilennot), Exeter (kausilennot), Glasgow-International (kausilennot), Lontoo-Gatwick (kausilennot), Lontoo-Luton (kausilennot), Manchester (kausilennot), Newcastle upon Tyne (kausilennot)\nTransaero Airlines: Moskova-Vnukovo, Pietari, Kazan (kausilennot), Moskova-Domodedovo (kausilennot), Novosibirsk (kausilennot), Rostov-on-Don (kausilennot), Ufa (kausilennot), Chelyabinsk (kausicharter), Kaliningrad (kausicharter), Krasnoyarsk-Yemelyanovo (kausicharter), Nizhny Novgorod (kausicharter), Omsk (kausicharter), Perm (kausicharter), Samara (kausicharter), Surgut (kausicharter), Tomsk (kausicharter), Tyumen (kausicharter), Yekaterinburg (kausicharter)\nTravel Service: Bratislava (kausicharter), Varsova-Chopin (kausicharter)\nTUIfly Nordic: Billund (kausicharter), Kööpenhamina (kausicharter), Göteborg-Landvetter (kausicharter), Helsinki (kausicharter), Malmö (kausicharter), Oslo-Gardermoen (kausicharter), Tukholma-Arlanda (kausicharter)\nUkraine International Airlines: Kiova-Boryspil, Kharkiv (kausicharter), Lviv (kausicharter), Odessa (kausicharter)\nUP (operoi El Al): Tel Aviv-Ben Gurion\nUral Airlines: Krasnodar (kausilennot), Moskova-Domodedovo (kausilennot), Yekaterinburg (kausilennot)\nVIM Airlines: Moskova-Domodedovo (kausicharter)\nVueling: Barcelona (kausilennot), Rooma-Fiumicino (kausilennot)\nWizz Air: Belgrad, Bukarest, Budapest, Katowice, Kiova-Zhulyany, Sofia, Vilna, Varsova-Chopin\nYamal Airlines: Moskova-Domodedovo (kausicharter)\nLentokentälle pääsee omaa autoa käyttäen, takseilla, sekä paikallista julkisen joukkoliikenteen järjestelmää hyödyntäen.\nKentältä on sukkulabussivuoroja sekä Limassoliin että Nicosiaan.\nJulkisen joukkoliikenteen bussien pysäkit löytyvät lentokentän terminaalin ulkopuolelta, tarjoten yhteyksiä eri puolille Larnacaa, ja bussin vaihdon kautta myös muihin kohteisiin saarella.\nVoit ottaa toisaalta myös suoria intercity-busseja, jotka yhdistävät kentän muihin kyliin ja kaupunkeihin.\nLarnacan lentoaseman historia\nLarnacan lentokenttä rakennettiin kiireen alaisena vuoden 1974 loppua, Turkin tekemän maan invaasion jälkimainingeissa, joka johti Nicosian kansainvälisen lentokentän sulkemiseen.\nAlue, jolle lentokenttä rakennettiin (lähellä Larnacan suolajärveä) oli ollut aikaisemmin lentokenttäkäytössä 1930-luvulla ja sotilaskenttänä brittiläisten joukkojen toimesta.\nLarnacan kansainvälinen lentokenttä avattiin virallisesti käyttöön helmikuussa 1975, tarjoten tuolloin vain rajoitetusti infrastruktuuria ja terminaalitiloja saapuvalle ja lähtevälle liikenteelle.\nAlunperin lentoaseman kiitorata oli liian lyhyt suihkukoneiden käyttöön.\nNykyisin Larnacan kenttä on suosittu yhteysasema matkustajille Euroopan ja Lähi-Idän kohteiden välillä.\nLisäksi Kyproksen status merkittävänä turistikohteena on tarkoittanut sitä, että kenttää käyttävien asiakkaiden määrä on kasvanut vuosi vuodelta aina nykyiseen yli 5 miljoonaan lentomatkustajaan.\nTyöt kasvaneita matkustajamääriä varten tarvittavista laajennuksista valmistuivat kokonaisuudessan vuonna 2010.\nNämä laajennustyöt sisälsivät uuden, marraskuussa 2009 avatun terminaalirakennuksen, joka rakennettiin noin 500 metrin päähän vanhasta terminaalista, uuden lennonjohtotornin viereen.\nUuteen 98 000 m2 kokoiseen terminaalirakennukseen sisältyi 16 ilmasiltaa, 67 check-in palvelutiskiä, 8 itsepalvelu check-in kioskia, 48 lähtöporttia, ja 2450 asiakas-parkkipaikkaa.\nLaajennustöiden toinen vaihe valmistui vuonna 2013, nostaen terminaalin maksimikapasiteetin aina 9 miljoonaan matkustajaan per vuosi.\nVanha terminaalirakennus, joka on päätetty purettavaksi, on vielä nykyisin käytössä yksityisterminaalina valtiovierailuja, VIP-lentoja, ja yksityislentoja varten.


Hankintalaki uudistui 1.1.2017 – EK kokosi kattavan ohjeistuksen yrityksille · MaRa\nKauan valmisteilla ollut hankintalaki astui voimaan 1.1.2017. Voimaan tullut laki parantaa markkinoiden toimivuutta ja pienten ja keskisuurten yritysten pääsyä julkisiin hankintoihin. Keskeisimmät muutokset koskevat uusia kilpailuttamismenettelyjä ja hankintojen kansallisia kynnysarvoja.\nHankintalailla säännellään jopa 35 miljardin euron vuotuisesta julkisten varojen käytöstä. Verovarojen käytön tehostamisen lisäksi lailla on erityistä merkitystä kaikille niille yrityksille, joille julkinen sektori on merkittävä asiakas. Laki luo hankinnoille menettelysäännöt, mutta ei jatkossakaan määrää siitä, mitä tai millaista pitää ostaa.\nHankintalaki velvoittaa julkisyhteisöt ja eräät muut toimijat, kuten vakiintuneesti julkista tukea saavat tahot, kilpailuttamaan tietyn euromääräisen rajan ylittävät hankintansa avoimesti ja syrjimättömästi. Kansalliset kynnysarvot ovat euromääräisiä tasoja, joiden ylittäviin hankintoihin sovelletaan hankintalakeja.\nTavaroiden ja palveluiden hankintojen, kuten ruokapalvelujen, kansallinen kynnysarvo nousi 30 000 eurosta 60 000 euroon. Jatkossakin hankinnoista ilmoitetaan julkisesti, tarjoukset pyydetään määräajassa, valintaperusteet sekä keskeiset ehdot kerrotaan etukäteen ja valinnasta tehdään kirjallinen päätös.\nKynnysarvojen alle jäävät hankinnat jäävät edelleen hankintalainsäädännön ulkopuolelle.\nTiukentunut sidosyksikkösääntely takaa tasapuolisen kilpailun\nPoikkeuksena kilpailuttamisvelvollisuudesta hankintayksikkö saa jatkossakin tehdä ostoja ilman kilpailuttamista sidosyksiköiltään, joita se valvoo kuin omia toimipaikkojaan. Esimerkiksi kunnan omistama yhtiö voisi olla kunnan sidosyksikkö.\nLisäedellytyksenä on kuitenkin, että sidosyksikkö harjoittaa enintään 5 %:n ja enintään 500 000 euron osuuden vuosittaisesta liiketoiminnastaan muiden tahojen kuin niiden hankintayksiköiden kanssa, joiden määräysvallassa se on. Sidosyksikköaseman suomista kilpailueduista pääsee siis nauttimaan vain, jos markkinoille myynti pysyy asetetuissa euro- ja prosenttimääräisissä rajoissa.\nTiukentunut sidosyksikkösääntely takaa tasapuoliset kilpailun edellytykset tilanteissa, joissa julkisomisteiset yhtiöt myyvät palveluja yksityisille yrityksille ja henkilöille toimien kaupallisesti markkinoilla. Silloin kun viranomainen päättää mennä merkittävästi markkinoille, sen on toimittava markkinoiden pelisäännöin.\nLakia sovelletaan tänä vuonna alkaneisiin kilpailutuksiin. Vuoden 2016 puolella alkanut kilpailutus viedään loppuun asti vanhan lain puitteissa. Uudessa laissa hankintasääntelyn noudattamista valvoo Kilpailu- ja kuluttajavirasto.\nLue lisää hankintalaista:\nEK kokosi kattavan ohjeistuksen yrityksille


Kausimaksut 2020-2021 - Kangasalan Ratsastajat ry\nTietoa seuravalmennusten kausimaksuista\nKaRan järjestämissä seuravalmennuksissa (koulu- ja estevalmennukset) käytetään kausimaksuja. Kouluvalmennuksissa kausi on 4 kk (4 valmennuskertaa) ja estevalmennuksissa 5 kk (5 valmennuskertaa).\nKäytännössä kausimaksu tarkoittaa sitä, että valmennukset maksetaan yksittäisten kertojen sijaan etukäteen. Kara on siirtynyt kausimaksuihin seuraavista syistä:\nsisältää 4 valmennuskertaa seuran tukemaan hintaan (32 €, yhteensä 128 €) siten, että osallistua voi 1 krt/kk (poikkeustapauksissa mahdollisuuksien mukaan tästä joustaen).\nHuom. seuran tukemalla hinnalla (32 €) voi osallistua vain kausimaksusysteemin kautta, eli maksamalla valmennusmaksut etukäteen\njos seura tai valmentaja peruu valmennuksen, pyritään perutut kerrat korvaamaan kauden aikana tai niitä voidaan tapauskohtaisesti hyvittää seuraavalle kaudelle. Valmentajan sairastuessa seura voi järjestää sovitut valmennukset toisen valmentajan pitäminä.\nmaksetaan etukäteen (viimeinen maksupäivä on ennen ensimmäistä valmennusta)\nsisältää 5 valmennuskertaa seuran tukemaan hintaan (35 €/kerta, yhteensä 175 €). Hinnat sisältävät kenttä- tai maneesimaksun.\npoisjääntejä ei korvata, vaan ratsukko voi sopia itselleen korvaajan kyseiselle kerralle. Mahdollisten esteiden vuoksi kauden päätteeksi järjestetään max kaksi korvaustuntia/laji.\nmuiden seurojen jäsenille hinta on 40 €/tunti


174 m² Rinnepolku 74, 41800 Jyväskylä Omakotitalo 5h myynnissä - Oikotie 15795602\nMyytävät asunnot Jyväskylä Korpilahti Rinnepolku 74, 41800 Jyväskylä\n339 000 €174 m²\nRinnepolku 74, Korpilahti, Jyväskylä4mh,oh,k,kph,s,khh,2xwc,aula\nUpea ja tilava koti isolla n. hehtaarin omalla tontilla Kärkisistä. Ikkunoista avautuu kaunis Päijänne-maisema. Maalämpö ja vesikiertoinen lattialämmitys takaavat edulliset asumiskustannukset. Olohuoneen takka tuo lämpöä ja tunnelmaa loppukesän iltoihin. Pihasaunassa saat nauttia puukiukaan lämmöstä ja mikäli et jaksa tai ehdi puukiuasta lämmittää. Sisäsaunasta löytyy vuolukivillä varustettu sähkökiuas. Lasitettu terassi tarjoaa suojaa sateelta ja jatkaa terassikautta syksyn puolelle. Autotallissa on tilaa kahdelle autolle, sekä varastotilaa tavaroille. Autotallirakennus on 68 neliötä ja se lämpiää ilmalämpöpumpulla. Rannassa olevan yhteislaiturin venepaikka kuuluu kauppaan. Tästä hurauttaa autolla Jyväskylään n. puolessa tunnissa. Tervetuloa tutustumaan!\nRinnepolku 74, 41800 Jyväskylä\nJääkaappi jääpalakone, pakastekaappi, erillisuuni, keraaminen liesi, liesituuletin, astianpesukone, pöytätasojen materiaali Laminaatti.\nSauna, sähkökiuas, kylpyhuone, erillinen wc x 2, suihku, suihkukaappi, poreallas, peilit, pesukoneliitäntä kodinhoitohuoneessa, lattialämmitys, kiinteät valaisimet.\nRannassa on yhteinen uimaranta ja yhteinen laituri, jossa on yksi venepaikka myyjillä, joka kuuluu kauppaan.\nVespuolentietä Kärkisten sillan yli mäen päälle -> Taipaleenharju -> Rinnepolkua alas rantaan perälle asti.\nPalvelut: Lähimmät ruokakaupat, K-Market ja S-Market, löytyvät Korpilahden keskustasta, johon ajaa autolla n. 15 minuuttia. Muuramesta 9-tien varresta löytyy mm. K-Supermarket, Lidl ja Halpahalli n. 20 minuutin automatkan päästä. Keljonkeskukseen Jyväskylään ajaa autolla n. 25 minuuttia ja sieltä löytyy mm. Prisma ja Citymarket. Jyväskylän keskustan palveluihin on n. puolen tunnin matka autolla. Keski-Suomen keskussairaalaan ja Kyllön terveysasemalle on n. puolen tunnin matka autolla. Koulut: Korpilahden yhtenäiskoulu on Korpilahden keskustassa ja sinne ajaa autolla n. 15 minuuttia. Korpilahden yhtenäiskoulu on koulu, jossa on noin 450 oppilasta 1.-9. -luokilla. Korpilahden keskustasta löytyvät apteekki- ja postipalvelut. Korpilahden satamassa sijaitsevat ravintola Satamakapteeni ja Höyrygalleria.\n348 516,00 €\nPuu. Paikallaan rakennettu. Seinät pienelementti.\nVesijohto: Vesiosuuskunta. Viemäröinti on. Kärkisten vesiosuuskunta Osuuskunta ostaa käyttöveden Jyväskylän Energian verkostosta ja johtaa jätevedet Jyväskylän Seudun Jätevedenpuhdistamolle Korpilahdelle. Käyttöveden ja jäteveden kuluttajahinnat ovat samat, jotka Jyväskylän Energia perii taajaman kuluttajilta. Hinnat 1.1.2017 lähtien ovat seuraavat: - käyttövesi 2,02 €/m3 - jätevesi 2,62 €/m3 Lisäksi peritään osuuskuntakokouksen1.11.2011 päätöksen mukaisesti perusmaksua 24,80 €/kk ja liittymän lisäliittymämaksua 41,23 €/kk. .\nKokonaisrakennusoikeus 283,0 m2. Rakennusoikeutta ei kaavassa ole määritelty, joten sovelletaan rakennusjärjestystä. Tässä tapauksessa sovelletaan erityisesti 27§ rakentamisen määrästä sekä 31§ rakent\nPihapiirissä on talon lisäksi autotalli, sauna ja grillikatos.\nMaalämpö. Nibe pumppu ja hybridivaraaja 300l\nKeittiö: Laattalattia, maalattu seinä ja kiviseinä. Olohuone: Laminaattilattia ja maalatut seinät. Makuuhuone 1: Laminaattilattia ja tapetoidut/maalatut seinät. Makuuhuoneen yhteydessä vaatehuone. Makuuhuone 2: Laminaattilattia ja maalatut seinät. Makuuhuone 3: Laminaattilattia ja maalatut seinät. Kodinhoitohuone: Laattalattia ja maalatut seinät. Sauna: Laattalattia ja puupaneliseinät. Kylpyhuone: Laatoitettu. Eteinen: Laattalattia ja maalatut seinät. Wc: Laatoitettu. Makuuhuone 4: Laminaattilattia ja maalatut seinät.\nPetäjävesi Muurame Jyväskylä Uurainen Äänekoski Laukaa Keuruu Toivakka Multia Jämsä Joutsa Saarijärvi Hankasalmi Konnevesi Luhanka Juupajoki\nKorpilahti Kuohu Kuusjärvi Vesanka Saukkola Isolahti Haukkalanranta Nyrölä Taka-Keljo Muurame Keltinmäki Tikkakoski Heikkilä Tikkamannila Suuruspää Ruoke Mustalampi Pirttimäki Tikkala Köhniö Mäyrämäki Saarenmaa Muuratjärvi


13 henkilöä on kuollut tulipaloissa alkuvuonna — sähkötupakat aiheuttavat vääriä hälytyksiä | Etelä-Saimaa\n13 henkilöä on kuollut tulipaloissa alkuvuonna — sähkötupakat aiheuttavat vääriä hälytyksiä\nSähkötupakoiden aiheuttamien palohälytysten määrä moninkertaistui viime vuonna.\nSuomessa on tammi—helmikuun aikana kuollut tulipaloissa 13 henkilöä. Etelä-Karjalassa palokuolemia oli yksi.\nValtaosa tulipaloissa kuolleista menehtyi tammikuussa. Helmikuussa uhreja oli kaksi. Viime vuoden tammi—helmikuussa tulipaloissa kuoli 17 henkilöä.\nViime vuoden uusi ilmiö olivat sähkötupakoiden aiheuttamat virheelliset paloilmoitukset. Niitä oli vuoden aikana 78. Vuonna 2014 ilmoituksia oli 17.\nSuomen pelastusalan keskusjärjestö muistuttaa, että pelastuslaitokset laskuttavat nykyisin virheellisistä paloilmoituksista. Maksu on keskimäärin 725 euroa.\n4.3.2016 5:44 5\nkoska päästöt eli siitä tulevat höyryt ovat vesihöyryjä..\nPääsääntöisesti ei vesihöyryä, vaan pisaroitunutta glyserolin, propyleeniglykolin, nikotiinin (mikäli joukossa), makuaineiden ja erinäisten epäpuhtauksien seosta, sekä osittaisen palamisreaktion ansiosta joitakin vakaita yhdisteitä, kuten formaldehydiä ja asetaldehydiä, mikäli käytetään muodin mukaisia erittäin kuumia vastuksia. Tällöin muodostuu tietysti myös vähän vettä. Nikotiini on yleensä peräisin oikeasta tupakasta, koska tupakkauute on halvin nikotiinin lähde, joten niissä on ihan kirjaimellisesti tupakkaa.\nTupakansavua niistä ei kyllä pääsääntöisesti tule.\n3.3.2016 17:29 8\nvirheilmoitus sähkötupakka ei ole tupakkaa!!vaan siihen rinnasteetavaa höyryttelyä.. koska päästöt eli siitä tulevat höyryt ovat vesihöyryjä..


V2.fi | Artikkeli | V2.fi pelasi: Phoenix Wright Trilogy\n25.07.2019 klo 13.37 | Luettu: 2223 kertaa | Teksti: Jukka O. Kauppinen\nLakimies on tosihenkilö\nCapcomin Phoenix Wright -älypelien sarja on viehättänyt läntisiä pelaajia jo puolentoista vuosikymmenen ajan - ja liki 20 vuotta, kun Japanin ihan ensimmäinen julkaisu lasketaan mukaan. Ja kovin hyviä, koukuttavia älypelejä ne ovatkin olleet - mutta vain Nintendon konsoleilla ja mobiililla. Nyt tähänkin saadaan korjaus.\nEnsimmäinen Phoenix Wright -peli ilmestyi Japanissa vuonna 2001 Game Boy Advance -käsikonsolille. Länteen se saapui vuonna 2005 Nintendo DS:llä, minkä jälkeen sarja on saanut jatko-osia säännöllisesti Nintendon konsoleilla, pienemmillä ja isommilla. Pikkuisen myös mobiililla.\nPhoenixien juju oli alkuvaiheessa herkullisen ainutlaatuinen eikä sitä ole kovinkaan onnistuneesti kopioitu sittemminkään. Päähenkilömme on näet puolustusasianajaja, joka päätyy urakoimaan jos jonkinlaisten hankalien murhatapausten ja muiden mysteerien parissa. Se on puoliksi seikkailupelimäistä nuohoamista ja etsivähenkistä tutkimista, jossa pelaaja on kuin paraskin Sherlock Holmes tutkiessaan rikospaikkojen yksityiskohtia ja jutellessaan todistajien kanssa.\nToinen puoli peliä on herkullista oikeussalidraamaa, jossa puntaroidaan todistajien lausuntoja, verrataan niitä omiin havaintoihin, asiakirjoihin ja muuhun todisteaineistoon. Jostain sieltä sitten löytyy aina ristiriitaisuuksia ja särmiä, joihin skarppi puolustushenkilö voi tarttua ja taistella asiakkaansa syyttömyyden puolesta.\nHauskoja pelejähän ne ovat. Mielikuvitus saa kyytiä molemmissa puoliskoissa, kun pelaaja yrittää sitkeästi kerätä tapausten palasia ja miettiä, että mikä tässä mättää. Pelaaminen on parhaimmillaan oivallista älypelaamista ja pohtimista, kun sitä vain tietää että jossain tässä on avain tämänhetkiseen pulmaan. Jokin ristiriita, jokin kierous siellä on mutta mikä ja missä. Tiukkaa miettimistä, päättelyä ja ehkä vastaus leimahtaa aivokuoren kudelmista, ehkä se aukeaa vasta tiukan umpikujan jälkeen testaamalla niitä loppujakin vaihtoehtoja ja haastamisia, kun mikään ei vain tunnu avautuvan.\nTrilogy-paketissa sarjan kolme ensimmäistä peliä saapuvat ensimmäisen kerran isoilla konsoleille ja PC:lle - ja hienoina versioina saapuvatkin. Pelien tarina ja visuaalinen tyyli on persoonallisen entisensä, mutta teokset on sorvattu isommille graffaresoluutioille ja ohjaimille. Seikkailut ovat siten edelleen erinomaisen pelattavia ja koukuttavia. Veikeänä yksityiskohtana pelaaja voi myös vaihtaa peliään alkuperäisen japanilaisen sekä länkkäriversion välillä.\nTrilogian peleissä on myös herkullista vaihtelua ja monimuotoisuutta. Teokset eroavat toisistaan sekä muuntuvalla pelimekaniikallaan että tyylillään. Esimerkiksi Justice for Allissa tutkijamme yrittää havaita kuulusteltavan valehtelun. Trials and Tribulations taasen tarjoaa koko kolmikon tiukimman ja kiinnostavimman tarinan. Kaikkien parissa kuitenkin viihtyy, olettaen että pelaaja tietää mihin sukeltaa. Näissä kun vierähtää tovi jos toinenkin ja pelaaminen on hidasta näpertämistä ilman toiminnan häivääkään. Tallentaminenkin tapahtuu vain harvakseltaan, joten kannattaa varata riittämiin peliaikaa.\nHintaa trilogialla on noin 30 euroa digilatauksena.\nLyhyesti: Hyvää aivopähkinää kiireettömälle pelaajalle.\nTestilaitteisto: Xbox One\nSaatavilla: PC, PlayStation 4, Switch, Xbox One - alkujaan myös GBA, DS, PC, Wii, iOS, Android\n< Pelataanpa: PC Engin...\tV2.fi testasi: Recon... >


Kova koitos Kouvolassa - HC TPS\nNeljä ottelua sisältävä viikko jatkuu keskiviikkona Kouvolassa.\nJussi Ahokas johdattaa joukkonsa Kouvolan Lumon Areenalle, missä Kouvolan KooKoo isännöi mustavalkoisia. Turun Palloseura luistelee Kymenlaakson hakemaan kolmatta peräkkäistä voittoa.\nMustavalkoiset lähtevät kello 17.00 alkavaan otteluun allaan voitto maanantailta. Viikon alkajaisiksi Helsingin IFK kaatui Nordenskiöldin kadulla numeroin 2-4. Voitto oli toinen putkeen, sillä lauantaina kotikaukalossa tappion koki Kuopion KalPa.\nKuluvalla kaudella TPS ja KooKoo ovat kohdanneet kolmesti; kerran Kouvolassa ja kahdesti Gatorade Centerissä. Palloseura lähtee hakemaan tänään kauden ensimmäistä selätystä kouvolalaisista. Viimeksi syyskuussa Lumon Areenalla kotijoukkue onnistui kääntämään pelin kolmannen erän kahdella maalilla edukseen 3-2.\nMaanantaina Helsingissä toiseen erään maalinsuulle luistellut Andrei Kareev aloittaa Palloseuran tolppien välissä. Jack Rodewald on sivussa alavartalovamman takia ja Samuli Vainionpää hyppää Mitch Hultsin, sekä Jaedon Descheneaun rinnalle.


Viitanen, Nina (2015)\nViitanen_Harjoittelijan perehdytysopas Zariko Properties yritykselle Espanjassa.pdf (10.22Mt)\nKyseessä on harjoittelijan perehdytysopas kiinteistönvälitystoimisto Zarikolle Espanjassa. Yrityksellä ei ollut ennestään kattavaa opasta harjoittelijan työhön, ainoastaan osaan tehtävistä oli ohjeet. Oppaaseen kuuluu Tervetulokirje, joka lähetetään harjoittelijalle ennen hänen saapu-mistaan jotta työssä käytettävät sivustot tulevat hieman tutuiksi sekä Harjoittelijan manuaali, joka sisältää kaikki työtehtävät ohjeineen. Tarkoituksena oli varmistaa, että kaikki tehtävät ovat harjoittelijalle selvillä sekä vapauttaa vakituisia työntekijöitä neuvomisesta enemmän omiin tehtäviinsä.\nTyö toteutettiin kevään 2014 aikana ja se rajattiin niihin työtehtäviin ja ohjelmistoihin jotka kos-kivat harjoittelijan tointa kyseisenä aikana. Sivustojen ja ohjelmien muutokset on huomioon otettu siten, että manuaaliin on jätetty tyhjää tilaa harjoittelijoiden omia merkintöjä varten.\nTyön tuloksena syntyi produkti, joka otettiin käyttöön yrityksessä kesäkuussa 2014. Opas on tehty kahdella kielellä, sillä suurin osa harjoittelijoista on suomen kielisiä mutta kaksi seuraa-vaa harjoittelijaa manuaalin tekemisestä lähtien olivat englannin kielisiä.


Vain viiden sentin tähden - paprikasumutetta kasvoihin Citymarketissa - Kotimaa - Ilta-Sanomat\nJulkaistu: 12.8.2013 21:22\nNoin viiden sentin arvoisen irtokarkin tavaratalossa luvatta poskeensa pistäneen nuorukaisen kauppareissu päättyi kirvelevästi, kun vartija suihkutti asiakkaan kasvoille paprikasumutetta.\nVartija joutui käyttämään kovia keinoja suojellakseen muita asiakkaita ja henkilökuntaa aggressiiviseksi äityneeltä nuorukaiselta.\nPoikkeuksellinen tapaus nähtiin keskellä maaliskuista iltapäivää Äänekosken Citymarketissa. Vartija havaitsi 20-vuotiaan miehen ottavan irtokarkin hyllystä ja panevan sen suuhunsa. Vartija meni selvittämään asiaa, mutta mies kieltäytyi maksamasta "ostostaan". Tällöin vartija ilmoitti ottavansa miehen kiinni karkin näpistämisestä.\nKun vartija tarttui näpistäjään, ryhtyi tämä vääntämään kädellä vastaan. Kaupan kassojen kohdalla tilanne kävi uhkaavaksi. Vartija otti etäisyyttä nuorukaiseen ja suihkutti miehen kasvoille paprikasumutinta.\nPaprikasumutinta kutsutaan myös OC-sumuttimeksi sen sisältävän kapsaisiinin (oleoresin capsisum) vuoksi. Limakalvoja ärsyttävää ja silmiin päästessään voimakasta kipua aiheuttavaa kapsaisiinia saadaan muun muassa chilipaprikoista.\nNaapurikunnasta kaupunkiin tullut nuorukainen ei kiistänyt tekoaan. Mies sai lopulta 11 päiväsakkoa näpistyksestä ja järjestystä ylläpitävän henkilön vastustamisesta. Sakkoja tuli maksettavaksi yhteensä 66 euroa. Kihlakunnansyyttäjä vahvisti sakot alkukesästä.


D-sign Käytävämatto Gesslick Melfe, 80x150cm, sininen | Netrauta.fi\nKäytävämatto D-sign Gesslick Melfe, 80x150cm, sininen\nSininen, 80x150 cm kokoinen D-sign Gesslick Melfe -käytävämatto on käsin valmistettu, joten se tuo kotiisi taatusti yksilöllistä ilmettä. Matossa on kaunis, vaihtelevansävyinen tilkkutäkkikuviointi, joka välittää lämmintä ja kodikasta tunnelmaa. Tämä miellyttävän pehmeä matto valmistetaan käsin 100% puuvillasta ja se sopii myös tiloihin, joissa on lattialämmitys. Helppohoitoisuutensa ansioista matto on edukseen etenkin tiloissa, joita käytetään usein. Huomioithan, että käsinvalmistuksesta johtuen maton väri ja tilkkujen sijoittelu saattavat poiketa tuotekuvasta.


Asteroidi K: Sanoja, sanoja, sanoja: "Hamlet, koko totuus" -näytelmä Turun linnassa\nSanoja, sanoja, sanoja: "Hamlet, koko totuus" -näytelmä Turun linnassa\nKuningas on kuollut, ja isänsä haamun nähnyt Hamlet on menettänyt järkensä. Uusiin naimisiin mennyt kuningatar koettaa rauhoitella poikaansa. Hamletin rakastettu Ofelia menettää myös järkensä valon ja näytelmä loppuu tragediaan. Näinhän Hamletissa kuuluu tapahtuakin, mutta Grus Grus Teatterin versiossa "Hamlet, koko totuus" kaikki ei ole sitä miltä näyttää.\nSyksyllä 2014 Turun yliopiston tieteiskulttuurikabinetti ry. eli Tutka järjesti ekskursion Tehdas Teatterin näytelmään "Q.2: Futurum In Memoriam". Näytelmällä oli paitsi poikkeuksellinen konsepti, myös tavallisesta eroavat puitteet. Turun kasvitieteellinen puutarha sai toimia esityksessä avaruusasemana, jolta oli alkanut kantautua kummallisia raportteja. Yleisön tehtävänä oli tarkkailla ja päätellä mitä asemalla oli tapahtunut.\nInteraktiivinen Q.2-esitys olikin juuri niin hämmentävä ja mieleenpainuva kuin odottaa saattaa. Samojen tekijöiden, nyttemmin Grus Grus Teatterina tunnettavan ryhmän seuraava vastaava produktio on nyt vallannut Turun linnan ja ottanut käsittelyynsä draaman sarjan klassikon. Olikin Tutkan uuden teatteriekskursion aika ja luvassa ei enempää eikä vähempää kuin "Hamlet, koko totuus".\nNäkemäni esitys kärsi jossain määrin järjestelyongelmista porteilla, kypäräpäisten vartijoiden kerätessä esitykseen osallistuvilta pois puhelimet ja vaihtaessa ne numeroituihin pääkalloihin. Tämä johti siihen, että saatuani lopulta oman kalloni kohmeisiin sormiini ja päästyäni sisätiloihin ei näytelmään orientoitumiseen jäänyt montaakaan hetkeä.\nKuten Q.2:ssa, yleisö jaettiin nytkin heti alussa pienempiin ryhmiin. Osalle yleisöä ilmoitettiin näiden olevan Rosencrantzeia ja loppujen Guildensternoja. Itsestäni tuli jälkimmäinen, josta syystä pääsin näkemään Hamletin yleisölle esittämät vauhkot tervetulotoivotukset vasta näytelmän loppumetreillä, siinä missä aulaan jätetyillä Rosencranzeilla näytelmä käynnistyi niillä.\nTämän jälkeen oma ryhmäni jaettiin vielä kapeassa portaikossa "olla, eikö olla" -kaavalla kahteen ryhmään, ja kuten myöhemmin kuulin, sama tapahtui Rosencranzienkin kohdalla, niin että lopputuloksena oli neljä ryhmää, joihin kuuluvat näkivät näytelmän osat täysin eri järjestyksessä. Kuten Q.2:ssa, ideana oli siis nytkin, että yleisöä kierrätettiin ryhmissä tilasta toiseen, joissa nämä pääsivät todistamaan näytelmän eri osia.\nTällä kertaa jako neljään ryhmään ei kuitenkaan ollut yhtä selkeä kuin Q.2:ssa. Ryhmät risteilivät keskenään niin, että osaksi aikaa niiden tiet saattoivat hetkeksi yhtyä ja jälleen erota. Eri vaiheissa olevat esitykset myös vaikuttivat toisiinsa niin, että jo kuultu tai vielä tulossa oleva kantautui yleisön korviin muokaten sen saamaa kuvaa kokonaisuudesta.\nMyös esityksen tapahtumapaikka oli kasvitieteellistä puutarhaa haastavampi, mutta toisaalta suuremmat mahdollisuudet tarjoava. Ei liene liioittelua sanoa Turun linnan kapeiden, sokkeloisten portaikkojen muodostaneen teatterikokemuksesta lähes yhtä olennaisen osan kuin näyttelijäsuoritukset.\nHamletin juoni oli näytelmässä rikottu kronologialtaan. Yleisölle toisin sanoen tarjoiltiin kaikki Hamletista tuttu: Hamletin isän myrkytetyksi joutuminen, kuningatar-lesken suhde vallananastaja Claudiukseen, Hamletin raivo, Claudiuksen syyllisyydentunto, kuningattaren häpeä, Poloniuksen surma, Ofelian kuolema ja Laerteksen kostonhimo, mutta sirpalemaisena kokonaisuutena.\nMonet kohtauksista jäivät viitteellisiksi, ja Hamletin juonen tunteminen, sen lukeminen tai edes jonkin elokuvaversion näkeminen oli näytelmän ymmärtämisen edellytys. Niille, joille kyseessä oli ensikosketus Hamletiin, ovat saattaneet olla parituntisen aikana varsin tyhjän päällä, tai ainakin tätä kautta syntynyt kuva Tanskan prinssin tarinasta on ollut vähintäänkin ainutlaatuinen.\nHuonoja roolisuorituksia näytelmässä ei juuri ole. Isoin rooli on luonnollisesti itse Hamletilla, vaikka tämä ei olekaan samanlainen näkökulmahenkilö ja katsojan samaistumiskohde kuin perinteisemmissä tulkinnoissa. Roolissa nähtävä Jaakko Ohtonen vetää sen läpi kunnialla ja hänen räjähtävässä energisyydessään ja impulsiivisuudessaan on jotain samaa kuin nuoressa Jussi Lammessa.\nOhtosta lukuun ottamatta kaikki muut päärooleissa olevat näyttelijät ovat tuttuja Q.2:sta. Markku Tuulenkari tekee hyvän roolityön syyllisyydentunnon riivaamana ja irstaahkonakin Claudiuksena. Siinä missä Q.2:n "professori Tuulenkari" jäi ainakin itselleni etäiseksi hahmoksi, saa Tuulenkari nyt ladattua Claudiukseensa kiitettävästi syvyyttä.\nSofia Molin Hamletin äitinä ei tällä kertaa ylly samanlaiseen jäätävään uhkaavuuteen kuin aiemmassa roolissaan, vaan rakentaa kuningatar Gertrudensa hämmentäväksi yhdistelmäksi ylevyyttä ja irstautta. Ishmael Falken osuudessa kummallisena haudankaivajana on eniten muistumia aiemman näytelmän lummetutkijasta.\nOmaksi suosikikseni roolitöistä kohosi kuitenkin ylivoimaisesti Janna Haaviston esittämä mykkä Pierrot-hahmo, jonka taidokasta mimiikkaa olisi katsonut mielellään kauemminkin. Oli melkoinen yllätys saada vasta näytelmän jälkeen tietää, että salaperäisen hahmon valkoisen ihomaalin taakse kätkeytyi näyttelijä, joka Q.2:ssa nähtiin hiirulaismaisena, huonoja vitsejä hermostuneesti laukovana ja hysteriaankin taipuvaisena "dosentti Haavistona". Itse tulkitsin Haaviston hahmon väljäksi kuoleman metaforaksi, vaikka näytelmä tarjoaa muitakin tulkintoja.\nOfelian rooli jää näytelmässä varsin pieneksi, samoin tämän veljen Laertksen. Itselleni selvisi oikeastaan vasta näytelmän loppumetreillä mikä punatakkisen ja näytelmässä jo aiemmin vilahdellen oudon pikkumiehen rooli tarinassa ylipäätään oli.\nMyös Poloniuksen surmalla on näytelmässä varsin pieni rooli. Hänen kuolinkohtauksessaan on toisaalta jotain samaa kuin ohjaaja Ville Kurjen omaksi suosikikseen Hamlet-sovituksien joukossa nimeämässä elokuvassa Hamlet liikemaailmassa (1987), jossa Polonius surmataan proosallisesti vanhalla putkiradiolla.\nMyös Hamletin isän haamun pieni, oikeastaan täysin olematon rooli hämmästytti itseäni. Toisaalta tehtyyn dramaturgiseen valintaan on vaikeaa olla tyytymätönkään. Harvoin nimittäin on saanut nähdäkseen esityksen, jossa Hamletin isä näyttää Darth Vaderilta.\nMuutamissa kohtauksissa yleisön edustajilta vaadittiin melkoista heittäytymistä, Claudiuksen esimerkiksi temmatessa oman monologinsa aikana erään yleisön jäsenistä tanssahtelemassaan kanssaan diskobiitin tahtiin. Tämä oli huomattavasti enemmän kuin Q.2:ssa, jossa yleisön tehtävänä oli lähinnä vastata roolihahmojen tuijotukseen. Vaikuttaakin siltä, että tekijät ovat näin vastanneet kritiikkiin, jonka mukaan Q.2 sisälsi konseptinsa huomioiden liian vähän interaktiivisuutta.\nJotkin osioista näytelmässä kärsivät siitä, että yleisö oli sen armoilla mihin oli sattunut tai pääsi asettumaan ja mitä näin ollen näki. Tämä päti niin Falken nukketeatteriin kuin nunnaluostarikohtaukseenkin, joista jälkimmäisessä esimerkiksi eräs ekskursioomme kuuluva oli huomannut lattialla madelleen Ofelian vasta ryhmän ollessa poistuessa huoneesta.\nOliko näytökseen osallistuminen vaivan arvoista? Ehdottomasti.\n"Ollako vai eikö olla, siitä on kyse", todetaan moneen kertaan illan aikana. Mutta mistä esityksessä on kyse? Siihen esitys ei anna yksiselitteistä vastausta. Kouriintuntuvin mitä katsoja näytelmästä saa irti, on lopun julistavan kohtauksen läpikäyvä teema valheesta, totuudesta ja sanoista. Esitys onkin tyylipuhdas esimerkki tapauksesta, jossa yleisön on itse rakennettava päässään tulkinta siitä mistä taideteoksessa todellakin on kyse.\nItselleni esityksen roolitöistä välittyi vaikutelma siitä kuin kyse olisi ollut joukosta loputtomiin läpi pelatun tietokone- tai roolipelin hahmoja. Tätä vaikutelmaa tuki myös näytelmän paikka paikoin viitteellinen lavastus ja tehdyt dramaturgiset ratkaisut. Pelihahmot tietävät roolinsa, mitä heidän pitää tehdä, mitä heille tulee tapahtua, mutta he eivät enää halua näytellä samaa tarinaa uudestaan ja uudestaan.\nVähintään he ovat alkaneet kyseenalaistaa toimintansa mieltä, tai heidät aikoinaan peliin kirjoittaneen luojansa motiiveja. Kyllä, he tietävät mitä tarinaan kuuluu, ja mikä heidän kohtalonsa on, mutta entä sitten? Mitä kaikki tarkoittaa? Sillä sitähän Hamlet on jos mitä, loputtomiin läpipelattu peli, johon tämä näytelmä puhaltaa tuulahduksen raitista ilmaa.\nVaille huomiota näytelmä ei ole mediassa jäänyt. Esityksestä kirjoitetut arviot ovat olleet järjestään positiivisia ja sitä on kiitelty kiiteltiin yhdeksi syksyn parhaista turkulaisista teatteriesityksistä. Myös Tutkan ekskursioon osallistuneilta se keräsi kiitosta, ja innoitti paluumatkalla vilkkaaseen esityksen analysointiin sekä teatterikokemuksen vertailuun.\nEtenkin turkulaisten teatterissa kävijöiden kannattaa pitää Grus Grus Teatterin nimi mielessään. Ainakin kahden toistaiseksi nähdyn produktion valossa se vaikuttaisi olevan tae jos ei kirjaimellisesti unohtumattomasta, niin ainakin poikkeuksellisesta teatterielämyksestä.\nArtikkelin kuvat © Grus Grus Teatteri\nLähettänyt Pasi Karppanen klo 01:38\nSanoja, sanoja, sanoja: "Hamlet, koko totuus" -näy...


Suomalaiset syövät entistä enemmän välipaloja | Raisio\nSuomalaiset syövät entistä enemmän välipaloja – terveellisemmille välipaloille on tarvetta\nRaision teettämän Välipalat ja keksit -tutkimuksen* mukaan välipaloja syödään, koska ne siirtävät nälkää, korvaavat aterioita tai auttavat akuuttiin energian tarpeeseen.\n– Ruokailuajat eivät rytmitä päivää samalla tavalla kuin ennen. Suomalaiset saavat jopa 40 prosenttia päivittäisestä energiastaan välipaloista, joten välipalojen ravintoarvolla on iso merkitys. Tarve terveellisemmille ja hyvänmakuisille välipaloille on suuri, jotta välipalasyöminen sopisi terveellisiin elintapoihin, Raision välipalat-liiketoiminnan strategiasta ja brändeistä vastaava johtaja Mika Kukkurainen kertoo.\nIhannevälipala on terveellinen ja maistuu hyvälle\nRaision tutkimuksessa kävi ilmi, että suomalaisten ihannevälipala on terveellinen, ravitseva, sopivasti täyttävä, helppokäyttöinen ja maukas.\n– Välipalaa syödään, jotta siitä saataisiin energiaa ja virkistystä. Siksi välipalaa valitessa kannattaa keskittyä energian laatuun ja välipalojen monipuolisuuteen kalorien laskemisen sijaan, Kukkurainen sanoo.\n– Liian pitkä ateriaväli johtaa usein turhaan naposteluun. Terveellisemmällä välipalalla ruokamäärät ja -laatu pysyvät hallinnassa ja vireystila säilyy hyvänä. Esimerkiksi uusi kuivatuista hedelmistä ja kaurasta tehty Elovena Hedelmäinen Välipalapatukka on kätevä välipala, kun haluaa energiaa nopeasti ja helposti, Kukkurainen toteaa.\nKaura sopii hyvin välipaloihin\nKaura on ravintoarvoltaan monipuolinen vilja. Se sisältää tasapainoisessa suhteessa hiilihydraatteja, proteiinia ja rasvaa. Kauran kuidusta iso osa on liukenevaa kuitua eli beetaglukaania, joka hellii vatsaa ja auttaa hallitsemaan kolesteroliarvoja. Kuitu tasaa myös verensokerin vaihtelua ja pitää nälän loitolla pidempään. Kaura sopii myös gluteenittomaan ruokavalioon, jos se on tuotettu erillään muista viljoista eli se on niin sanottua puhdasta kauraa.\n– Kauraa on helppo käyttää monipuolisesti välipaloissa ja sen maku on sopivan lempeä. Esimerkiksi annospakatut kaurapuurot ovat hyviä välipaloja, sillä ne valmistetaan vain kuumaa vettä lisäämällä. Annospakatuista Elovena- ja Provena-pikapuuroista jo 22 prosenttia syödään välipaloina, Kukkurainen kertoo.\nRaision kehittämät Elovena- ja Provena-välipalakeksit ovat kasvattaneet suosiotaan tasaisesti. Suomessa myytävistä kekseistä nykyään jo kolmasosa ostetaan välipalaksi, vaikka keksit on ennen koettu epäterveellisiksi herkuiksi.\nElovena Hedelmäinen Välipalapatukka\nMakuvaihtoehtoina Mansikka-vadelma ja Kaakao\nSisältää vain luonnollisia raaka-aineita, kuten kuivattuja hedelmiä ja kauraa\nHinta noin 1,29 euroa, pakkauskoko 35 g\nKaupoissa 1.11.2015 alkaen\nMakuvaihtoehtoina Rouhea Pähkinä ja Vaahterasiirappi\nSisältää täysjyväkaurahiutaleita ja ruisleseitä\nTäyteläisen makuinen ja ravitseva\nHelppo valmistaa: kuppiin kaadetaan kuuma vesi, sekoitetaan ja syödään pakkauksen mukana tulevalla puulusikalla.\nMuita annospikapuuroja isompi koko tekee annoksesta täyttävämmän aterian\nHinta noin 2 euroa, pakkauskoko 60 g\nMakuvaihtoehtoina Kauraleipä ja Tumma Kauraleipä. Hyvää sellaisenaan, sopii hyvin paahdettavaksi\nMyydään pakasteesta, valmis nautittavaksi heti sulattamisen jälkeen\nRunsaasti kauraa ja kuitua\nHinta noin 3,69 euroa, pakkauskoko 450 g\nKaupoissa 1.9.2015 alkaen\n*Family Insight Oy | Kvalitatiivinen tutkimus: Välipalat ja keksit 1/2015


Erilaisten taloushuolien ja -kriisien keskellä ei ole varaa aina edes välttämättömiin hankintoihin, jouluhankinnoista puhumattakaan. Lahjoittamalla tähän keräykseen tuet omalta osaltasi vähävaraisten joulua.\nDiakoniakoniatyöntekijät arvioivat avun tarpeen ja välittävät avun perille.\n"Tää pelasti meidän joulun!" Lahjoittamalla voit auttaa lähellä olevaa lähimmäistäsi.\nKeräystä koordinoi ja lisätietoja antaa:\nTuula Mäkinen, johtava diakoniatyöntekijä, Vuosaaren seurakunta\np. 09 2340 6547 tai tuula.makinen@evl.fi


Vanhassa talossa: Haudalla voinee tanssia...\n...mutta voiko siinä istua? Haudalla siis? No minäpä istuin, aurinko peilasi niin mainiosti hautakivestä takaisin, että valkoinen mekkoni suorastaan häikäisi. Istuttelin nimittäin kukkassii (niinkuin tätsy sanoo) isäni ja isovanhempieni haudalle, tätsy keppiinsä nojaten vierelläni.\nMatkalla satakuntalaismaisemaan mietiskelin kovin syntyjä syviä, sielunmaisemaa ja sen sellaista. Olen aina tiennyt sielunmaisemani olevan oman lapsuudenkotini ja isäni lapsuudenkodin välillä. Olen joskus tainnut mainita olevani nivusiani myöden satakunnaan maaperään uponneena vaikkakin olen suurimman osan elämääni elänyt täällä varsinaisessa Suomessa. Ja tehnyt vielä oikeita turkulaisia lapsiakin...\nOletko sinä muuten tehnyt ylen viimekesäisen kesäkukkatestin? Joku kollega sanoi, että on koulussa tehnyt kasvion ja siitä syystä tunnisti kaikki testin kasvit, jopa latinankielisin nimin, toinen sanoi opiskelleensa ne muuten. Noh, minäpä olen oppinut kaikki meidän huudien kasvit metässä riekkumalla. Kaikki kasvit, joita huudeilla vaan ikinä milloinkaan kasvoi, ne vaan opittiin siinä sivussa. Tästä tietty voi päätellä, että kaikki kymmenen meni oikein, öhöm, sallittaneen tämä sivujuonne.\nAjelimme tuon vanhan miehen kanssa kotiinpäin tänään ja tämän kepeän kesäkirjoittelun takana on monta suurensuurta asiaa. Suunnitelmamuutoksia, naisten oikeuksia, tottumusten muuttamisyrityksiä, suuria vihankyyneleitä ja sen sellaista pientä... ajelimme siis kotiinpäin ja loihen lausumani "nyt kyllä tekisi mieleni mennä kotiin, hautautua peiton alle ja olla hiljaa yksin kuulematta ketään ja puhumatta kenenkään kanssa". Vanha mies totesi sen olevan mahdotonta, hänellä ainakin on sata asiaa kertomatta.\nIstahdin sitten tietokeskukseeni, laiskanlinnaan. Selailin uutisia ja jotain mitälie höpöhöpöä, puhelin soi. Pikkulapsi on isosena riparilla. Hänen pappinsa soitti. Eiei ei mitään pikkulapselle ole tapahtunut, ystävälleen sitäkin enemmän, häntä ei enää ole. Ystävä ja leiri eivät mitenkään liity toisiinsa, aika vaan kohtasi. Hengitykseni on alkanut hiljalleen tasaantua, mietin vain, niin, kaikkea.\nNiin se mainittu sielunmaisema. Tämä kivikasa on yksi osa sitä. Tuon kasan takana kulminoituu niin moni asia.\nTällä seuraavalla se sen sijaan ei ole mitään tekemistä sielun tai järjen kanssa, mutta tämä tänne julkaistuksi tulkoon, tämän, hmmm, ostan itselleni sitten kun olen iso tyttö ja on tekemisen puutetta.\nKirjoitti tarjah klo 22.39\nTunnisteet: Ihmisiä, Poissa kotoa\nUnknown 3. marraskuuta 2019 klo 7.49\nNyt vasta huomasin että blogisi on palannut vaikka välillä olen katsonutkin. Miksiköhän ei ole näkynyt hakusessa


1.2.14. Aika lailla vuosi sitten olimme juuri muuttaneet upouuteen Palvelukeskus Linnunlauluun. Ensimmäisinä päivinä hoitajilla ja asukkailla oli varmasti perhosia vatsassa, olihan paikka aluksi sokkeloinen ja tekniikan puolesta monimutkainen. Muutto vaati meiltä melkoiset ponnistelut, mutta selvisimme haasteista huolimatta.\nUuden talon käynnistyminen on aina suuri muutos niin henkilökunnalle kuin asukkaillekin. Paljon uusia toimintoja käynnistyi ja vanhoista palvelutaloista muuttaneet asukkaat saivat uudet naapurit ja uudet hoitajat ja hoitajat puolestaan uudet asiakkaat ja uudet työkaverit ja esimiehet. Nyt vuoden jälkeen voidaan todeta, että melkoinen mullistus, mutta kyllä kannatti.\nKiitos kuuluu tietysti myös Nastolan kunnan isille ja äideille, jotka viisaudessaan sijoittivat Nastolan ikäihmisten hyvinvointiin ja voimme oikeasti rinta rottingilla todeta, että toimintaympäristömme kyllä täyttää vanhuspalvelulain vaatimat kriteerit.\nNyt haluammekin kertoa kaikille kiinnostuneille mitä meille kuuluu. Tapahtumakalenterista voit huomata, että meillä tapahtuu jotain mukavaa vähän väliä.\nTervetuloa seuraamaan Palvelukeskus Linnunlaulun ja Timontalon ihmisten elämää!\nKirsi Roininen, vastaava sairaanhoitaja\nLähettänyt Kirsi R klo 22.09


Valohimmeli, Valaisimet, Sisust...\nUusia osittain kierrätysmateriaalista valmistettuja kauniita valohimmeleitä tuomaan tunnelmaa sisälle tai ulos. Värit valkoinen tai musta. Himmelissä on 80 pientä kirkasta valoa. Valossa 8 erilaista toimintoa ja toimii 3 AA-pariston voimalla. Himmelissä ripustuskoukku ja amppeliketju. Himmelin halkaisija 30 cm ja korkeus ripustimesta alas 60 cm.\nOta yhteyttä ilmoittajaan Kaija Hannula\nLähetä viesti ilmoittajalle Kaija Hannula


Pelicansin ravintolatoiminta laajenee | Pelicans\nPelicansin ravintolatoiminta laajenee – lahtelaisten uusi olohuone aukeaa vappuna\nLahtelaiset saavat uuden olohuoneen kesäksi, kun torille aukeaa vappuna Pelicansin uusi kesäterassi.\nTorilla tavataan sittenkin jo tänä kesänä! Myös Pelicans-pelaajia tullaan kevään ja kesän aikana näkemään uudella kesäterassilla.\nLahden terassitarjonta saa tänä keväänä uuden tulokkaan, kun vappuna torille aukeaa Pelicansin uusi kesäterassi.\nYli 200 neliöinen terassialue sijoittuu Lahden kauppahallin ja Vapaudenkadun kulmaan levittyen siitä kohti torin keskustaa. Kesäterassi palvelee asiakkaita aamuyhdeksästä iltamyöhään viikon jokaisena päivänä.\n- Tunnelmaltaan haluamme luoda paikasta viihtyisän olohuoneen, johon lahtelaisten ja ulkopaikkakuntalaisten on helppo tulla ja viihtyä. Panostamme hyvään asiakaspalveluun, viihtyisään miljöön ja laadukkaisiin tuotteisiin, kesäterassin ravintolapäällikkö Niko Pyykönen kommentoi.\nAamuisin tarjolla on kahvia sekä lähituottajan tuoreita leipomotuotteita ja päivällä tarjonta keskittyy laadukkaaseen juomavalikoimaan ja street food -ruokaan.\n- Me tarjoilemme kaupungin parhaat drinkit tuoreista raaka-aineista. Mojito tulee olemaan meidän erikoisjuttu ja sitä saa monessa eri muodossa. Hyvä mojito on puuttunut Lahesta ja se on kuitenkin kesästä toiseen kysytyimpiä drinkkejä. Ruokapuolella lihamukit kana-, kasvis- ja lihavaihtoehdoilla tulevat olemaan erikoisuutemme. Valmistamme kaiken itse vartaista chilikastikkeisiin, Pyykönen lupaa.\nKesäterassin tunnelmaa tullaan nostattamaan tasaisesti DJ:den sekä livemusiikin voimalla ja myös erilaiset teemaillat tulevat värittämään kesäiltoja.\nPelicans-kannattajat ovat totta kai erityisasemassa uuden kesäterassin asiakkaina ja kausikorttilaiset tulevat saamaan niin pysyviä kuin vaihtuvia huipputarjouksia ja alennuksia kesäterassin palveluista.\nYksi oleellinen osa uudelta olohuoneelta vielä puuttuu, ja se on nimi. Pelicans järjestääkin Facebookissa nimikilpailun uudelle kesäterassille ja kaikkien nimeä ehdottaneiden kesken arvotaan kahdeksan hengen all inclusive -illanistujaiset tuoreella kesäterassilla.


Ronda Rousey - Sivu 6 - Potku.net\nViesti Mika » elo 30, 2015, 20.26\nSitten vaihtui manner ja maanosa.\nMarraskuulle suunniteltu Lawler vastaan Condit peruttu, Rousey vastaan Holm tilalle | Potku.net\nhttp://potku.net/marraskuulle-suunniteltu-lawler-vastaan-condit-peruttu-rousey-vastaan-holm-tilalle/" onclick="window.open(this.href);return false;\nViesti Andy » elo 30, 2015, 22.47\nMutta mitä mielenkiintoista näet tuossa ottelussa? Minun käsittääkseni Holm ei pysty haastamaan Rouseyta oikein mitenkään ja kyse on tosiaan vain siitä missä vaiheessa ensimmäistä erää lopetus tapahtuu.\nViesti Mika » elo 30, 2015, 22.52\nMielenkiintoista on ainakin se, että Holmilla on kumminkin ihan oikeaa nyrkkeily- ja potkunyrkkeilytaustaa ja mestaruuksia molemmista lajeista. Vastassa ovat siis pysty- ja painitaustaiset ottelijat.\nViesti Jiu-Jitsu » elo 31, 2015, 01.02\nJuu vähän niin kuin Royce Gracie vs. Gerard Gordeau. Muutenkin Ronda on WMMA:n Royce, samalla tavalla ylivoimainen.\nViesti Mika » syys 26, 2015, 13.57\nRondan maine kasvaa kasvamistaan. Nyt hän pääsi Fortune-lehden 40 under 40 -listalle.\nViesti Andy » syys 27, 2015, 01.12\nMika kirjoitti: Mielenkiintoista on ainakin se, että Holmilla on kumminkin ihan oikeaa nyrkkeily- ja potkunyrkkeilytaustaa ja mestaruuksia molemmista lajeista. Vastassa ovat siis pysty- ja painitaustaiset ottelijat.\nNiin eikö tämä "kumpi on kovempi, painija vai nyrkkeilijä" -ihmettely kuulu jonnekin 90-luvulle? En näe sitä erityisen suurena mielenkiinnon kohteena nykyvapaaottelussa.\nViesti Mika » syys 27, 2015, 08.58\nSiinä vaiheessa kun ykkösrivin vapaaottelijat ovat harjoitelleet nimenomaan vapaaottelua lapsesta tai nuoresta asti, taustoilla ei enää ole väliä. Tärkeämpää tuossa on silti se, että nyt Ronda saa vastaansa ihan oikean kamppailijan.\nViesti Andy » syys 27, 2015, 12.21\nNiin kuin häh? millä perusteella Holm on jotenkin enemmän "ihan oikea kamppailija" kuin Rouseyn edelliset vastustajat kuten Zingano, Davis tai Tate? nämä on kaikki rankattu Holmia korkeammalle ja silti Rousey tuhosi heidät täydellisesti.\nMillä perusteella Holmin voi odottaa pärjäävän yhtään paremmin? Ymmärtäisin jos tässä puhuttaisiin miesten matsista niin silloin tuollaisella pystytaustaisella vastustajalla on ns. punchers chance mutta naisilla ei oikein riitä tyrmäysvoimakaan siihen, mikä on nähty hyvin tämän Joanna J:n matseissa sarjaa alempana. Muija hakkaa vastustajia oikealta ja vasemmalta mutta ne vain seisoo naama sinisenä.\nMinusta ottelussa ei ole mitään mielenkiintoista ja se tulee päätymään Rouseyn nopeaan keskeytysvoittoon.\nViesti Mika » syys 27, 2015, 14.59\nLähinnä vertasin tuohon edelliseen matsiin, jossa Rondan vastustajaksi asettui urheillullisesti ja kamppailullisesti varsin huonotasoiselta vaikuttanut Bethe Correia. Tämäkin matsi voi toki päättyä sekunneissa, mutta ainakin Holmilla on paljon enemmän kokemusta ja taitoa kuin Correialla.\nViesti Mika » loka 5, 2015, 17.52\nUFC odottanee tältä matsilta ainakin suuria katsojamääriä.\nViesti Andy » loka 5, 2015, 18.18\nSyytäkin panostaa promootioon kun matsin urheilullinen aspekti ei oikein kanna. Huomaa että mainoksessa myydään vain Rouseyta ja sitä että hän ottelee - ei Rousey vs. Holmia.\nViesti MikaM » loka 7, 2015, 12.31\nKyllähän tuossa esitellään kaksi ottelijaa, Andy.\nViesti Jorge » marras 15, 2015, 08.48\nSorry Mika, kun naurettiin hehkutuksillesi - oltiin väärässä\nYlipotkija: Laitettu spoileritagit\nViesti Mika » marras 15, 2015, 08.56\nPitkään odotettu naisten kääpiösarjan (61,2 kg) mestaruusottelu Ronda Rouseyn ja Holly Holmin välillä näki päivänvalon tänään Melbournessa, Australiassa. Monet yllättäen nyrkkeilijä Holly Holm tyrmäsi judoka Ronda Rouseyn toisessa erässä potkulla päähän.\nKyynikot lakosivat tässä matsissa. 8-)\nViesti Mjölnir » marras 15, 2015, 09.43\nHolm pystyi kyllä hyvin neutraloimaan Rondan aseet hyvällä liikkumisella ja voimakkailla takakäden suorilla


Salpausselän Reippaan kuluvan kauden vierasottelut ovat sujuneet mollivoittoisesti eikä pisteitä ole kotiin viemisiksi liialti irronnut. Joukkue lähti varsin haasteellisista lähtökohdista myös kauden neljänteen vierasotteluun Korso Unitedin vieraaksi; kauden vahvasti aloittanut Korso oli sarjataulukossa toisena ja vierailijoiden ryhmitys oli vielä ottelua edeltävissä treeneissä täysi arvoitus. Suurin piirtein terve avausryhmitys kuitenkin saatiin raavittua kasaan ja penkille pari loukkaantumisista toipuvaa. Tällä kertaa myös Korson riveistä puuttui liuta pelimiehiä ja kotijoukkue lähti otteluun yhdellätoista pelaajalla.\nItse ottelu ei ollut kauaa ehtinyt vanhentua, kun kotijoukkue oli tehdä maalin kulmatilanteesta, mutta pallo saatiin vierailijoiden onneksi siivottua pois maaliviivalta. Tämän tilanteen jälkeen vierailijoiden hyökkäyspeli alkoi rullaamaan ja Teemu Vuorela vei Tase Niemisen syötöstä SalReippaan johtoon 8minuutin pelin jälkeen. Vain kolme minuuttia edellisestä ja Vuorela osui toistamiseen Niklas Kivistön syötöstä. Vierailijoiden hyvä viimeistely jatkui kun Kivistö siirsi numerot 0-3:een Vuorelan syötöstä. Ottelu ratkesi käytännössä 40 minuutin kohdalla kun hyvällä pelipäällä ollut Tase Nieminen (kuvassa) laukoi numeroiksi 0-4 ja samoihin aikoihin Korso-pelaaja loukkasi itsensä ja kotijoukkue jatkoi vajaalla. Nieminen osui vielä kertaalleen ennen jakson loppua ja tauolle mentiin numeroissa 0-5. ”Siinä oli puolen tunnin pätkä, jossa hyökkäyspeli tyylikkäästi ja viimeistelykin onnistui” summasi valmentaja Lepi Leppäkynnäs jakson annin.\nToiselle jaksolle tultaessa ottelun tempo tippui ja peliä pelattiin sopuisasti päästä toiseen. Korso jaksoi yrittää numeroista huolimatta ja se olikin hetkittäin niskan päällä. Molemmat osuivat jakson mittaan kahdesti; vierailijoiden maalit Samuel Leppäselle ja Tase Niemiselle illan kolmannella. Lopputulos 2-7 ja sarjapisteet Lahteen.\n** Teemu Vuorela\n* Niko Joronen\nFc Korso United – Salpausselän Reipas Akatemia2-7 (0-5)\n0-1 Vuorela (Nieminen)\n0-2 Vuorela (Kivistö)\n0-3 Kivistö (Vuorela)\n0-4 Nieminen (Rantala)\n0-5 Nieminen (Lietjärvi)\n0-6 Leppänen (Bister)\n2-7 Nieminen (Laaksonen)\nSivuvierailuja: 725 Toteutus: klikkaa.fi